Vučić: Domaće kompanije nemaju projekte - Ekonomija - Dnevni list Danas\nPočetna » Ekonomija » Vučić: Domaće kompanije nemaju projekte\nPremijer Srbije odbacuje optužbe da država daje više subvencija stranim investitorima\nVučić: Domaće kompanije nemaju projekte\nPremijer Srbije Aleksandar Vučić izjavio danas da su optužbe da država daje veće\nsubvencije stranim investitorima nego domaćim kompanijama za otvaranje novih radnih mesta „toliko besmislene da nema reči“.\n4Piše: Fonet 11. marta 2017. 12.07\nVučić je, tokom posete čačanskoj fabrici čipsa Chips Way, objasnio da je manje subvencija domaćim kompanijama zbog nedostatka projekata i „nedovoljnno razvijenog tržišta“.\n„Imamo novac, dajte nam projekte, da vidimo da ste ozbiljni“, poručio je on, ukazujući da je u prethodnih nekoliko godina najviše raskinutih ugovora o subvencijama bilo sa domaćim proizvođačima.\nVučić je istakao da je primer da domaći proizvođači nisu diskriminisani i čačanska fabrika, kojoj je za 100 novih radnih mesta data subvencija od 5.900 evra po zaposlenom, duplo više nego Leoniju, za 2.050-2.100 novozaposlenih.\nNama su važna preduzeća sa 200-300 radnika, rekao je on i dodao da takve domaće firme uvek mogu da računaju na državu Srbiju ako žele da dalje uvećavaju proizvodnju.\nFabrika Chips way će 1. maja otvoriti novi pogon, gde će odmah biti zaposleno 45 radnika, dok će ostalih 55 za koje su dobijene subvencije posao dobiti u naredne dve godine.\nAleksandar Vučić, Subvencije\nVučić: Nisam ja potpisao ugovor sa Fijatom pre 10 godina\n11. marta 2017. u 17.49\nNajveći projekat imaju tvoja braća Arapi i zove se "Beograd na vodi" i pride hektari vojvođanski oranica-\n11. marta 2017. u 18.37\nTo je problem domacih kompanija, sve bi da dobiju pare, ali retko koja ima projkat koji bi tim parama realizovala.\n12. marta 2017. u 09.40\nZna se šta se desi kad čovek sa dobrom idejom naleti na državu\n16. marta 2017. u 18.39\nima nasih kompanija koje mogu uspesno da rade kao i nove kompanije koje mogu da se oforme ali visoki su porezi prirezi i ostali nameti drzave.poslednja u nizu je obavezno uclanivanje u privrednu komoru za koju privatnici nemaju uvid u trosenje para i broja zaposlenih.jer ako privreda treba njih da finansira onda ce oni da odlucuju ko ce tu da radi i kako ce da donose odluke.


Marković ispunio obećanje o prekategorizaciji puteva | Analitika - Informativni Portal\nVišegodišnja inicijativa Opštine Bar da se putni pravci Virpazar-Biskupada (preko Sutormana) i Biskupada - Kamenički most iz lokalnih prekategorišu u regionalne, konačno je dobila zeleno svijetlo, saopštili su iz te lokalne samouprave.\nObjavljeno: 08. 11. 2019 - 11:42\n„Obećanje, koje je prošle godine dao premijer Duško Marković uz zalaganje potpredsjednika Vlade Milutina Simovića, dobilo je juče svoj epilog - Vlada je, na zadovoljstvo svih građana Bara, donijela Odluku o kategorizaciji puteva, kojom su, između ostalih putni pravci Virpazar-Biskupada I Biskupada - Kamenički most prekategorisani u regionalne puteve“, navodi se u saopštenju Opštine Bar.\nIstiču da su na ovaj način stvoreni preduslovi za ulaganja u rekonstrukciju navedenih putnih pravaca, čime se, kako kažu, potvrđuje Vladino opredjeljenje da značajna finansijska sredstva opredijeli za poboljšanje putne infrastrukture u cilju boljeg kvaliteta života građana i otvaranja persprektiva za dinamičan razvoj tih područja.\n„Prepoznajući značaj koji imaju ova dva putna pravca za valorizaciju prirodnih resursa naše opštine, Opština Bar je u prethodnom periodu preduzela aktivnosti po pitanju geodetskih snimanja trasa i izrade idejnih projekata rekonstrukcije saobraćajnica u cilju pripreme projektno-tehničke dokumentacije, za što će Budžetom Opštine za narednu godinu opredijeliti dodatna sredstva u iznosu od 350.000 eura“, stoji u saopštenju.\nPutni pravac “Virpazar-Biskupada” preko Sutormana predstavlja alternativnu saobraćajnicu za Jadransku magistralu, koja je u ljetnjim mjesecima, za vrijeme turističke sezone, preopterećena intezivnim saobraćajem.\n„Rekonstrukcija ove saobraćajnice donijela bi novu perspektivu Crmnici, koja je jedan od značajnijih poljoprivrednih resursa barske opštine, čija su sela prethodnih godina sve više prepoznata i kao turistička destinacija brojnim inostranim turistima. Isto tako, područje Sutormana i zaleđa Bara je, zbog svoje nadmorske visine, prirodna vazdušna banja koja bi izgradnjom ovog putnog pravca mogla dobiti svoju punu turističku valorizaciju“, kazali su iz barske Opštine.\nDodaju da prekategorizacija i rekonstrukcija puta “ Biskupada -Kamenički most” predstavlja logičan nastavak rekonstruisane saobraćajnice od Vladimirskih Kruta do Ulcinja, što će prema njihovim riječima doprinijeti razvoju Mrkojevića, kao poljoprivrednog područja, ali i unaprijediti saobraćajnu vezu Crne Gore i Albanije.\n„Na ovaj način otvaraju se mogućnosti za dalju valorizaciju potencijala opštine Bar, sa posebnim akcentom na razvoj turizma i poljoprivrede, naročito na područjima koji su, prije svega, bogati ljudskim resursima“, zaključili su.


RTS\t04.12.2017 22:48\nSaša Janković je bio spreman da nastavi proteste misleći da ću mu pod pritiskom dati premijersku fotelju, izjavio je predsednik Srbije Aleksandar Vučić i poručio da neće dozvoliti nikome drugom osim građanima Srbije da budu nosioci suvereniteta.\n"To je bio ozbiljan pokušaj da se Srbija destabilizuje, mada se neki danas s tim šale", prokomentarisao je predsednik Vučić gostujući na Hepi televiziji.\n"Neki su pomislili da pod pritiskom mogu da dobiju nešto što nisu zaslužili. Janković je bio spreman da nastavi te proteste, misleći da će me na taj način naterati da mu dam premijersku fotelju", rekao je Vučić, odgovarajući na pitanja u vezi sa izjavom Jankovića da je predlagao da se protestima iznudi od Vučića da pristane na koncentracionu vladu, čiji bi on bio predsednik.\nPostoje ljudi koji, kaže Vučić na to, ne žele stabilnu Srbiju.\n"Žele da nama upravljaju kao lutkama. E, to sa ovom Srbijom ne mogu da čine. Moja politika je da ne dozvoljavam nikome drugom osim građanima da budu nosioci suvereniteta, bez obzira na to koliko su moćni", istakao je predsednik Vučić.\nVučić je, na pitanje voditelja kada će Saši Jankoviću dati mandat za sastav vlade, rekao da će se, ako mora ozbiljno na to pitanje da odgovori, to dogoditi kada na paralametarnim izborima lista koju bude vodio ili većina političkih stranaka kaže da predlaže njega za mandatara.\nKako je ukazao, SNS je po dolasku na vlast 2012. imao stav da nikakvog osvetničkog ponašanja ne bude, pa su ostavili Jankovića da obavlja svoj posao, iako ga je birao DS.\n"Posle nekog vremena sam shvatio da se on ne bavi svojim poslom, već politikom i da se sprema za predsedničke izbore. Ovo nije pitanje igre, već ozbiljnosti institucija. Namirisao sam da je nešto čudno, da postoje mnogi i inostrani faktori koji bi želili da sruše stabilnost države", rekao je Vučić i zapitao:\n"Zamislite da imate Jankovića za premijera i Šutanovca za ministra odbrane, zamislite kakav biste javni dug imali", naveo je Vučić.\nVučić je rekao da je Srbija, međutim, uspela da očuva stabilnost bez obzira na to što su pokušali da destabilizuju zemlju.\n"Mnogi žele mir i stabilnost, ali neki ne. Oni žele slabiju Srbiju, koja bi bila podeljena, u kojoj bi mogli da vuku kao lutke na povocu političare. Srbija je u globalizovanom svetu uspela da ostane nezavisna, suverena, i slobodna zemlja", rekao je Vučić.\nVučić o protestima posle izbora\nPredsednik je podsetio na događaje posle predsedničkih izbora:\n"Posle ubedljive pobede na predsedničkim izborima, odnosno ogromne razlike između prvoplasiranog i drugoplasiranog, najubedljivije pobede koju je neko ostvario ikada na predsedničkim izborima u Srbiji, gde je razlika između prvog i drugoplasiranog bila 39,1 odsto, krenulo se u demonstracije, koje su praćene žestokom medijskom kampanjom", podsetio je Vučić.\n"Planski su krenuli protesti sa ciljem da se ta briljantna pobeda ospori...", rekao je i nastavio:\n"Tada su izašli neki ljudi na ulicu i rekli da su pokradeni izbori. Najpre nisam znao o čemu se ovde radi i tražio sam smisao, a onda se videlo kako je bilo praćeno žestkom medijskom kampanjom", rekao je.\n"Ja sam tada ‘rekao o čemu da razgovaram, o izmišljenoj krađi‘", naveo je i dodao da je tri meseca trebalo da prođe da Saša Radulović kaže da je apsolutna laž da je na izborima bilo krađe. Ja sam nekoliko puta ponovio da bih se pre ubio nego da i jedan glas ukradem", rekao je Vučić.\n1. Док Срби не схвате да ову лажљиву и крадљиву стоку могу да скину са грбаче само протестима биће и горе него што је сада


Zvanično: “Adria tour” ne dolazi u Crnu Goru, Đoković: Nemamo više vremena za čekanje, molimo sve aktere da se uzdrže od politizacije ove odluke – Reprezentacija.me\nNovak i Đorđe Đoković ( Foto/S. Stevanović )\nZvanično – “Adria tour” se neće održati u Crnoj Gori.\n“Nedjeljama unazad smo pokušavali da pronađemo način da sve organizujemo i priredimo spektakl za sve ljubitelje sporta. Izazova je bilo više, počev od činjenice da građani Srbije nisu na spisku Instituta za javno zdravlje Crne Gore i samim tim ne možemo da putujemo u Crnu Goru. Nadali smo se da će ova mjera biti promijenjena, ali to se još nije desilo. To je nepremostiva prepreka jer je broj članova našeg tima veliki, a bez njih nismo u mogućnosti da sve tehničke detalje besprekorno sprovedemo.\nNaša ideja je bila da igramo na šljaci koja bi samo za tu priliku bila uvežena i postavljena na atraktivnoj lokaciji u jednom od primorskih gradova, kao i da sve prateće detalje – tribine, konstrukcije i druge elemente donesemo i postavimo, a sve zbog strogih standarda koji pratimo”, kazao je direktor turnira Đorđe Đoković, prenosi Sport klub.\n“Uz sve to bilo je potrebno da organizujemo dolazak sudija, linijskih sudija, pratećeg osoblja, brojnih stručnih lica. Takođe, treba znati da su i drugi brojni detalji vezani za organizaciju jednog ovakvog događaja, a koje nemamo na raspolaganju u Crnoj Gori i to otežava priređivanje ’Adria Tour’ na očekivanom nivou. Ali, to jednostavno sada nije moguće i zato smo odlučili da donesemo odluku o otkazivanju turnira u ovoj državi, jer vremena za čekanje više nemamo”, naglasio je.\n“Uvjereni smo da će se prilike promijeniti i da će u nekom narednom periodu Crna Gora biti naš domaćin. Molimo sve aktere da se uzdrže od politizacije ove odluke jer time samo nanosimo štetu ne samo sportu, već i našoj ideji da promovišemo dobre vrijednosti, fer plej, humanitarni rad i zajedništvo u čitavom regionu”, izjavio je Đorđe Đoković.\nTags: Adria tourDjordje Djokovicnovak djokovic


RTV BIR - Vijeće ministara BiH usvojilo program ekonomskih reformi\nVijeće ministara BiH usvojilo program ekonomskih reformi Istaknuto\nVijeće ministara Bosne i Hercegovine usvojilo je na današnjoj sjednici Program ekonomskih reformi Bosne i Hercegovine (ERP) za 2018. - 2020. godinu, koji sadrži srednjoročni makroekonomski i fiskalni okvir, uključujući fiskalne mjere te sveobuhvatan program strukturnih reformi u cilju poboljšanja rasta i konkurentnosti zemlje.\nNovi ERP jača i proširuje saradnju između države i entiteta u zajedničkom provođenju reformi u oblastima javnih finansija, transportnog tržišta, poljoprivrede, šumarstva i vodoprivrede, poslovnog ambijenta i smanjenja neformalne ekonomije te povezivanja tržišta rada i obrazovanja, odnosno povećanja efikasnosti tržišta rada.\nDržavni nivo ostaje posvećen reformama u oblasti trgovine i investicija, dok će entiteti zajedno raditi na smanjenju opterećenosti rada i poboljšanju zdravstvenog sektora.\nProgram ekonomskih reformi do 2020. godine rezultat je zajedničkog rada predstavnika ministarstava Vijeća ministara BiH, Centralne banke BiH, koordinatora imenovanih u ime Vlade Federacije BiH i Vlade Republike Srpske, predstavnika entitetskih ministarstava, Direkcije za ekonomsko planiranje i saradnju sa Evropskom komisijom i Organizacijom za ekonomsku saradnju i razvoj.\nVijeće ministara BiH, na prijedlog Uprave za indirektno oporezivanje, donijelo je Odluku o uvjetima i postupku ostvarivanja prava na oslobađanje plaćanja uvoznih i izvoznih dažbina radi usklađivanja s odgovarajućim carinskim propisima Evropske unije.\nOdlukom se propisuju uvjeti i postupak ostvarivanja prava na oslobađanje plaćanja uvoznih dažbina pri puštanju robe u slobodan promet u skladu s članom 207. Zakona o carinskoj politici u BiH.\nU tom smislu, od plaćanja dažbina oslobađa se oprema koja je ulog stranog lica, osim putničkih vozila, automata za zabavu i igre na sreću. Od plaćanja uvoznih dažbina oslobađa se i oprema za proizvodnju koja se ne proizvodi u BiH, a koja se uvozi za novu ili proširenje postojeće prizvodnje,.\nOd plaćanja uvoznih dažbina oslobođena je i roba za vojne i policijske, kao i kazneno-popravne ustanove, roba koja se uvozi u svrhu deminiranja, roba za projekte obnove i rekonstrukcije BiH, oprema namijenjena vatrogastvu i civilnoj zaštiti u svrhu zaštite i spašavanja, kao i imovina fizičkog lica ukoliko prenosi svoje uobičajeno prebivalište ili boravište iz druge države u BiH, kao i roba koju je naslijedilo u drugoj državi. Također se oslobađa i roba koja se uvozi povodom sklapanja braka.\nIstovremeno, plaćanja uvoznih dažbina oslobođeni su školska oprema, obrazovni materijali te roba za potrebe određenih kategorija stanovništva, poput slijepih osoba, prilagođena za obrazovanje i njihov daljnji razvoj.\nTakođer, odlukom je propisano da putnik, u skladu sa Zakonom o carinskoj politici BiH, u ličnom prtljagu može prenijeti nekomercijalnu robu bez plaćanja uvoznih dažbina, u vrijednosti do 600 KM, umjesto dosadašnjih 200 KM, čime se vrši usklađivanje s propisima u Evropskoj uniji gdje iznosi 300 eura. Pri tome su jasno definirana količinska ograničenja za duhan i duhanske proizvode te alkohol i alkoholna pića.\nVijeće ministara BiH je na prijedlog Ministarstva civilnih poslova, usvojilo revidiranu okvirnu Strategiju razvoja nauke u Bosni i Hercegovini do 2022. godine, koja daje strateške smjernice i plan djelovanja za razvoj ove oblasti u Bosni i Hercegovini.\nDonošenjem ove strategije, Vijeće ministara BiH želi pomoći prosperitetni razvoj nauke i istraživanja, i Bosnu i Hercegovinu integrirati u evropski prostor nauke te olakšati pristupanje različitim evropskim mrežama i fondovima u ovoj oblasti.\nVijeće ministara BiH takođe je usvojilo Izvještaj Ministarstva finansija i trezora "Pregled aktivnosti donatora 2016", koji pruža sveobuhvatan pregled projekata i programa podržanih sredstvima Službene pomoći za razvoj (ODA), informacije o najnovijim razvojnim aktivnostima i reformama provedenim u prioritetnim sektorima razvoja u BiH u ovom periodu, kao i planirane aktivnosti.\nNajveći kreditori su bili Evropska banka za obnovu i razvoj, Evropska investiciona banka, Svjetska banka i Njemačka, a najveći donatori Evropska unija, Sjedinjene Američke Države/USAID, UN, Njemačka, Švicarska i Švedska/Sida.\nOvaj izvještaj bit će dostupan na web stranicama Ministarstva finansija i trezora i Foruma za koordinaciju donatora.\nNa prijedlog Ministarstva vanjske trgovine i ekonomskih odnosa BiH, Vijeće ministara donijelo je Pravilnik o izmjenama i dopuni Pravilnika o mjerama u slučaju otkrivanja relevantnih serotipova salmonele od interesa za javno zdravstvo kod peradi, s oznakom "EI", kao svojevrsnom potvrdom odgovarajuće usklađenosti s legislativom Evropske unije u ovoj oblasti.\nIzmjenama i dopunama Pravilnika, koje je pripremio Ured za veterinarstvo, osigurava se bolja kontrola salmoneloze kod peradi u skladu s preporukama koje je BiH dobila tokom ekspertske posjete u sklopu projekta "FARMA II".\nVijeće ministara BiH usvojilo je i Informaciju o poduzimanju aktivnosti na usklađivanju domaćeg zakonodavstva i provođenju acquisa za oblast ribarstva i akvakulture.\nMinistarstvo vanjske trgovine i ekonomskih odnosa će u saradnji s nadležnim institucijama entiteta i Brčko Distrikta BiH nastaviti koordinirati aktivnosti u oblasti ribarstva u kontekstu približavanja Bosne i Hercegovine Evropskoj uniji.\nCilj je stvoriti uvjete za novo povećanje kvota za izvoz ribe iz BiH, nakon što je Dodatnim protokolom uz Privremeni trgovinski sporazum Bosne i Hercegovine i Evopske komisije početkom prošle godine omogućeno povećanje kvota za bescarinski izvoz ribe s tadašnjih 120 na 700 tona ribe te izvoz još 120 tona ribe uz određenu carinu.\nUsvojen je i Izvještaj o realizaciji Mape puta u cilju stvaranja uvjeta za izvoz proizvoda životinjskog i biljnog porijekla u Bosni i Hercegovini.\nVijeće ministara BiH je na prijedlog Ministarstva sigurnosti, donijelo Odluku o dodjeli grant sredstava "Smještaj i pravna pomoć za strance žrtve trgovine ljudimaW za 2017. godinu u skladu sa Zakonom o strancima.\nU skladu sa ovom odlukom za dvije nevladine organizacije ukupno je izdvojeno 18.770,00 KM, a nakon raspisanog javnog poziva i izvještaja nevladinih organizacija o broju stranaca žrtava trgovine ljudima smještenim u sigurne kuće i pruženoj pravnoj pomoći u periodu od 1. decembra 2016. do 1. decembra 2017. godine.\nViše iz kategorije: « Reisu-l-ulema: Islamska zajednica u BiH nije povezana s politikom ni sa strankama\tReisu-l-ulema: Mi se zovemo službenici i službenici smo narodu »


Sa digitalizacijom dolaze i tri kanala BHRT? – Kakanj-X\nNa 11 velj, 2016 490\nZamjenik ministra komunikacija i transporta Bosne i Hercegovine odobrio je teze koje mu je dostavila Radna grupa ministarstva, a na kojima će se bazirati izmjene Zakona o javnom RTV sistemu, javlja dopisnica BHRT-a.\nOne su napravljene u skladu sa ranijim zaključkom Doma naroda, pojašnjavaju iz Ministarstva.\nPrema tom prijedlogu bi trebalo da se u okviru BHRT-a formiraju tri kanala, koja bi emitovala program na bosanskom, hrvatskom i srpskom jeziku. Nakon uobličavanja u nacrt, uslijediće javne konsultacije i pribavljanje nadležnih mišljenja, pa potom upućivanje Vijeću ministara i nadležnim parlamentarnim tijelima.\nPodsjećamo, Vijeće ministara BiH je donijelo odluku i uputilo u parlamentarnu proceduru izmjene koje se tiču produžavanja trenutnog modela finansiranja do 30. juna ove godine.\nPrema navedenom prijedlogu u sklopu BHRT bila bi tri programa javnog servisa. Jedan bi imao sjedište u Sarajevu, drugi u Banja Luci a treći u Mostaru.


EU nije uvela potpunu zabranu izvoza medicinske opreme - Istinomjer\nVijest o zabrani izvoza medicinske opreme izvan EU izazvala je brojne reakcije u domaćoj javnosti, a na tu temu u proteklih mjesec dana oglasili su se, kako najviši zvaničnici, tako i zdravstveni radnici u BiH. Međutim, kako u svojoj analizi piše naš partnerski portal za provjeru činjenica Raskrinkavanje, brojne izjave zvaničnika poklopile su se sa objavom pogrešne interpretacije odluke EU u domaćim medijima.\nČinjenica jeste da je EU uvela drugačiji režim izvoza medicinske opreme, kao i da je za izvoz potrebna saglasnost svih članica, no potpune zabrane, kako su to tvrdili pojedini mediji, a kasnije i javni dužnosnici, nije bilo. Više o dezinformacijama koje su se pojavile na ovu temu čitajte u analizi portala Raskrinkavanje.\nTvrdnja o navodnoj “zabrani izvoza” postaje atraktivna u domaćim medijima 16. marta nakon konferencije za medije u Banja Luci gdje je član Predsjedništva Bosne i Hercegovine, Milorad Dodik izjavio:\nSituacija je teška zato što je neizvjesna. Sinoć ste mogli da čujete da je Njemačka zatvorila svoje granice i da je EU donijela odluku da zabrani izvoz medicinske opreme izvan EU. Moramo se tome prilagoditi.\nMilorad Dodik, 16. mart 2020.\nU izjavi za Dnevni Avaz, direktorica Kliničkog centra Univerziteta u Sarajevu (KCUS), Sebija Izetbegović, navela je 17. marta tvrdnju o “zabrani izvoza medicnske opreme”. Tako je u kontekstu nabavke medicinske opreme, Izetbegović rekla da je “Evropska unija jučer zabranila izvoz medicinske opreme, odnosno medicinskih mašina, u zemlje koje nisu članice EU, da bi se zaštitili njihovi građani i korisnici, jer imaju prioritet”.\nIstog dana ovu tvrdnju ponovio je i direktor agencije za lijekove i medicinska sredstva BiH, Aleksandar Zolak u intervju za magazin Buka.\nŠto se tiče zabrane izvoza medicinske opreme iz EU, mi moramo da se okrenemo drugim zemljama i tražimo alternative. Mi smo itekako okrenuti uvozu medicinske opreme iz EU, ali to će se vrlo brzo promijeniti i to upravo zbog odluke Evrope. (…) Kad vam zabrane uvoz neophodne opreme, morate da tražite druga rješenja, a obzirom na mogućnosti Kine i njeno iskustvo u borbi protiv virusa korona, te činjenicu da su oni zemlja koja je prošla najveći talas epidemije, sigurno je da ćemo se mi okrenuti ovoj zemlji.\nAleksandar Zolak, 17. mart 2020.\nUrusla von der Leyen, predsjednica Evropske komisije objavila je 15. marta u video poruci na svom zvaničnom Twitter profilu, da EU uvodi šemu izdavanja dozvola za izvoz zaštitne medicinske opreme iz EU u zemlje koje su van Unije, kao jednu od trenutnih mjera nastalih zbog pandemije COVID-19.\n(…) Zbog toga smo danas usvojili šemu odobrenja za izvoz zaštitne opreme. To znači da se takva medicinska roba može izvoziti u zemlje koje nisu članice EU samo uz izričito odobrenje vlade EU.\nUrusla von der Leyen, 15. mart 2020.\nIstog dana o ovoj odluci objavljeno je i saopštenje za medije na zvaničnoj stranici EU, u kojem se citira evropski komesar za trgovinu Phil Hogan koji je detaljnije obrazložio novu odluku.\nTaj provedbeni akt, usvojen po hitnom postupku i objavljen danas, predviđa odobrenja za izvoz u treće zemlje. Vrijedi za period od šest sedmica tokom kojeg će se države članice savjetovati o potencijalnim prilagodbama i opsegu trenutne mjere i budućim koracima.\nEK, 14. mart 2020.\nU vezi sa novonastalom situacijom izjavu je za N1 dao i portparol Evropske komisije, Erik Mamer:\nU Evropskoj uniji ne postoji zabrana izvoza medicinske opreme, maski i respiratora, već ‘režim dozvola’ za prodaju te opreme državama izvan Unije, tako da se mogu uputiti zahtevi da se ta sredstva isporuče balkanskim zemljama.\nErik Mamer, 16. mart 2020.\nIz navedenih izjava jasno je da ne postoji zabrana izvoza medicinske robe iz EU nego je na snazi provedbeni akt koji znači da će prije izvoza u zemlje koje nisu članice Unije svaka od vlada zemalja članica morati dati saglasnost. Rečeno je da će ovakav režim biti na snazi šest sedmica.\nMeđutim i pored ovih pojašnjenja, o navodnoj zabrani izvoza iz EU bilo je riječi i u saopštenju za javnost HDZ-a BiH 28. marta, nakon telefonske sjednice Dragana Čovića i Bakira Izetbegovića.\nDragan Čović, 28. mart 2020.\nMeđutim kako se vidi iz svih navedenih izjava europskih zvaničnika, iako EU jeste uvela drugačiji režim izvoza medicinske opreme, te da je za izvoz potrebna saglasnost svih članica, no potpune zabrane izvoza ipak nije bilo.


VIDEO: Ski-lift u Kladnju ovog vikenda privukao veliki broj skijaša\nCOVID-19 / Izvještaj za TK: Tri osobe preminule, manji broj novozaraženih\nTuzla: Najava isključenja el. energije za ponedjeljak, 18. januar\nUčenice iz Tuzle u Indoneziji nagrađene za svoj projekat alternativnog lijeka za upalu pluća\nPrva tranša pomoći EU: U BiH stiže 125 miliona eura za ublažavanje posljedica uzrokovanih COVID-om\nMjere protiv širenja koronavirusa: Austrija produžila strogi lockdown\nNa planinama jutros - 15 stepeni: Kakvo nas vrijeme očekuje u narednim danima\nsrijeda, 18 Septembar 2019 21:30\nUdruženje poslodavaca Federacije Bosne i Hercegovine insistira na hitnom donošenju seta zakona iz oblasti javnih finansija, koji će imati reformski karakter i koji će zaista rezultirati traženim reformama u smislu značajnog rasterećenja privrede i poboljšanja poslovnog ambijenta.\nIz UPFBiH od Vlade FBiH traže da hitno provedu zaključak Zastupničkog doma Parlamenta Federacije BiH od 10. aprila/travnja ove godine i u skupštinsku proceduru dostave izmjene i dopune ključnih reformskih zakona.\n„Iz UPFBiH insistiramo na drastičnom smanjenju stopa doprinosa i očekujemo da se usvoji takav Zakon o doprinosima FBiH koji neće biti puka kozmetika postojećeg stanja, nego suštinska reforma oblasti za koju smo se svi složili da je u ovome trenutku preopterećena. Svjesni smo da u donošenju odluka Vlada FBiH mora voditi računa o stabilnosti budžetskih prihoda i vanbudžetskih fondova. I upravo zbog toga smo i predložili da se Vlada FBiH kroz izmjene i dopune zakona obaveže da će u skladu sa općim razvojem i rastom budžetskih prihoda kontinuirano raditi na smanjenju stopa doprinosa sve dok oni ne dođu na nivo od 26,5 posto, što je stopa koju poslodavci u FBiH smatraju pravom reformskom i razvojnom stopom“, ističu iz UPFBiH.\nTakođer, potrebno je značajno podići neoporezivi dio plaće, uvesti poresku olakšicu za reinvestiranje, ukinuti i smanjiti parafiskalne namete, prestati sa haračem fondova zdravstvenog osiguranja prema poslodavcima kada govorimo o troškovima plaćanja bolovanja, značajno povećati minimalnu plaću i preduzeti čitav niz drugih mjera koje će poboljšati poslovni ambijent.\nDok se u svim zemljama regiona te zemljama EU, kontinuirano radi na smanjenju javnog zahvatanja iz realnog sektora i džepova građana, kod nas se samo uvode novi i povećavaju postojeći nameti.\nTakođer, iz UPFBiH napominju da je u posljednje tri godine u FBiH zabilježen rast budžetskih prihoda od 1,3 milijarde KM, no niti jedna KM od sredstava ostvarenih rastom nije vraćena privredi. Značajan trend rasta naplate javnih prihoda, nastavlja se i u ovoj godini. Znači, stvoreni su uslovi za značajno rasterećenje privrede te istovremeno očuvanje stabilnosti budžeta i vanbudžetskih fondova.\n„Kozmetičke promjene koje priprema Vlada FBiH su zamazivanje očiju poslodavcima i radnicima i u biti ponovo idu u korist javnog sektora. Gospodo, ukoliko odmah ne reagirate u skladu sa prijedlozima UPFBiH, uskoro nećete ni morati ništa raditi, jer ćete ostati i bez ekonomije i bez stanovništva“, naglašavaju iz UPFBiH.\nZbog toga, iz Udruženja poslodavaca FBiH pozivaju Vladu i Parlament FBiH na odgovorno ponašanje, da prestanu pričati o reformama koje to nisu i da konačno počnu djelovati. Pri tome teret reformi mora biti ravnomjerno raspoređen, kako bi rezultate i dobre strane reforme osjetili svi, od budžeta, vanbudžetskih fondova, poslodavaca, radnika i u konačnici građana, koje upravo pravna i finansijska nestabilnost tjeraju da napuste Bosnu i Hercegovinu. UPFBiH je spremno da preuzme svoj dio tereta.


Kako će se GRAS riješiti duga za poreze od 131 milion KM?\nEdis Deljković, 15/06/2020\nKantonalno Javno Komunalno Preduzeće “Gradski saobraćaj” d.o.o. Sarajevo (GRAS) duguje preko 130 miliona KM poreza, rečeno je iz Poreske uprave FBiH.\nPrema podacima Poreske uprave FBiH, stvarna dugovanja “GRAS”-a iznose oko 92 miliona KM, po osnovu glavnice, i 39 miliona kamata.\nPremijer Kantona Sarajevo Mario Nenadić, ministar saobraćaja Adi Kalem i sekretar Ministarstva finansija KS Zejna Avdić održali su sastanak sa direktorom Porezne uprave Federacije Bosne i Hercegovine Šerifom Isovićem o modalitetima isplaćivanja poreskog duga KJKP “GRAS”.\nDogovoreno je da resorno ministarstvo podnese inicijativu za održavanje operativnog sastanka sa premijerom Federacije BiH Fadilom Novalićem, “Željeznicama FBiH” i rudnicima uglja koji su, pored “GRAS”-a, najveći dužnici u FBiH, kako bi se pokušalo doći do optimalnog modela za rješavanja najvećih poreskih dugovanja državnih firmi.\nKako je naglašeno, još 2017. godine je pripremljen zakon o djelimičnom oprostu duga na federalnom nivou koji bi trebao ponuditi moguće odgovore na ova pitanja.\nRazgovaralo se danas i o penzionerima “GRAS”-a koji su penzionisani po nepovoljnim uslovima, zbog čega je ministar Kalem najavio da je potrebno kroz paket rješenja problema u “GRAS”-u potrebno raditi na doplati neizmirenih obaveza, kako bi ovi radnici dobili svoje stvarne zarađene penzije.\nTags #Javno komunalno preduzeće "GRAS"\nNovih pet smrtnih slučajeva i 103 zaražena u Sjevernoj Makedoniji\nMinistar spoljnih poslova Rusije Sergej Lavrov u samoizolaciji, ne dolazi u BiH\nU S. Makedonije drastično povećana smrtnost od Kovida-19\nRusija uvodi nove restrikcije zbog porasta broja zaraženih\nGrčka želi proširenje partnerstva sa zemljama u regionu\nNa Kosovu registrovano 197 novozaraženih i tri smrtna slučaja\nŠabeta: Za Veterinarski fakultet oprema, zamjena za životinje u edukaciji\nUN: Pothranjenost među djecom u Jemenu dostigla najviši nivo


BEOGRAD - Najveći broj noćenja u 2017. godini ostvarili su turisti iz Bosne i Hercegovine, zatim slede turisti iz Crne Gore, Turske, Hrvatske, Rusije.\nBEOGRAD - Najveći broj noćenja od januara do marta 2017. godine ostvarili su turisti iz Crne Gore, Bosne i Hercegovine, Hrvatske, Bugarske, Rusije.\nBEOGRAD - Inostranih turista je bilo 539 hiljada, što je rast od 10 procenata u poređenju sa istim polugodištem prošle godine, navodi se u saopštenju Turističke organizacije Srbije.\nRast broja turista u Srbiji\nBEOGRAD - U Srbiji je od januara do februara 2013. godine boravilo više od 233 hiljade turista, što je povećanje od 2 % u odnosu na isti period 2012. godine.\nSrbija i Crna Gora zajedno na sajmu turizma u Kini\nBEOGRAD - Na jednom od najinteresantnijih sajmova turizma Dalekog istoka, Turističke organizacije Srbije i Crne Gore predstaviće ukupne turističke ponude dve zemlje\nBEOGRAD - Od januara do juna 2011. godine, Srbija je od turizma ostvarila devizni priliv od 279 miliona evra, što je za 13 % više nego u istom periodu prošle godine.


Bastać: Sportski centar otet, privatno obezbeđenje zamenilo brave - MediaSfera\nBastać: Sportski centar otet, privatno obezbeđenje zamenilo brave\nPredsednik Skupštine opštine Stari grad Marko Bastać tvrdi da je privatno obezbeđenje, koje je, kako je rekao, angažovao Goran Vesić parama svih Beograđana, „otelo“ stanovnicima Starog grada Sportski centar „Milan Gale Muškatirović“.\n„U društvu SNS ekipe, ova lica upala su u sportski centar, ne poštujući bilo kakve procedure, promenili su brave i zauzeli bazen, selektivno dopuštajući zaposlenima da dođu na svoja radna mesta. Sve ovo uradili su iako nije završen zakonski obavezan postupak primopredaje. Kao i u Savamali, suspendovan je pravni poredak, u režiji onih koji misle da im snaga leži u batini onih koje plaćaju da maltretiraju građane“, navodi se u saopštenju Bastaća.\n„…I svim pravnim sredstvima, ali i različitim oblicima građanske neposlušnosti pokušaće da spreči novo divljanje nestručne, korumpirane i bahate gradske vlasti. Nećemo dozvoliti da sportski centar u kom smo naučili da plivamo i u kom naša deca, zajedno sa drugim najmlađim Starograđanima već decenijama uče da plivaju, postane deo stranačkog plena, kako je to planirao Vesić Goran kada je javnu imovinu preknjižio u imovinu DOO, za koje ne važe obaveze koje važe za druga javna preduzeća, uključujući imenovanje direktora i sprovođenje postupaka javne nabavke“, navodi Bastać.\n„Svima je sada jasno da su kriminalne radnje kojima je grad sprečio SRPC ‘Milan Gale Muškatirović’ da naplati svoja potraživanja od onih koji već godinama koriste teniske terene, a ne plaćaju zakup, kao i oduzimanje sportskih manifestacija koje je trebalo da obezbede dodatne prihode centru, bile samo uvod u otimačinu koja treba da završi tako sto će starogradski centar postati jeftin plen kuma, tate ili brata“, kazao je Bastać.\nSekretarijat za informisanje Beoinfo saopštio je danas da je Gradsko privredno društvo „25. maj – Milan Gale Muškatirović“ preuzelo upravljanje nad bazenom i celokupnom gradskom imovinom kojom je, kako se navodi, „na nedomaćinski način do sada raspolagalo opštinsko javno preduzeće SRPC „Milan Gale Muškatirović““.\n„Dugovi ovog opštinskog preduzeća koje je do sada upravljalo sportskim centrom iznose preko milion evra što je dovelo u pitanje rad centra“, saopšteno je iz Gradskog privrednog društva „25. maj – Milan Gale Muškatirović“.\nNa ovaj način, prema njihovim rečima, gradska imovina biće zaštićena i stvaraju se uslovi za nova ulaganja i modernizaciju bazena i sportskog objekta.\nSNS: Preuzimanje bazena je dobra odluka\nZamenik šefa odborničke grupe Srpske napredne stranke (SNS) u Skupštini Beograda, Radoslav Marjanović, poručio je predsedniku opštine Stari grad Marku Bastaću da je „prošlo vreme kada je sa svojim banditima besumučno pljačkao sportski centar ‘Milan Gale Muškatirović’ dok su radnicima mesecima kasnile plate“.\n„Preuzimanjem bazena grad Beograd je doneo dobru i važnu odluku za budućnost bazena kojom je sprečeno dalje rasipanje i rastakanje gradske imovine i resursa zarad propalih političkih eksperimenata Marka Bastaća“, naveo je Marjanović u pisanoj izjavi.\nOn je za Bastaća rekao da je „odlazeći predsednik“ opštine Stari grad koji će se suočiti sa istinom na martovskim izobrima.\nTagovibazen beograd Marko Bastać SC Milan Gale Muškatirović\nDvadeset četvrta godišnjica operacije „Oluje“\nSkandal: Na temeljima pravoslavne crkve služena katolička misa


najava dogadjaja Archives – Page 33 of 43 – RTVSANTOS\nnajava dogadjaja (Page 33)\nOsmi moto skup od 8. do 10. maja u Zrenjaninu\nOsmi put po redu moto skup MK”Panonski Vukovi” održaće se od 8. do 10. maja na prostoru Sportskog centra “Partizan”. Organizatori i ove godine najavljuju mnogo dobre svirke, bajkerskih igara kao i defile ulicama u subotu 9. maja od 18h.Read More →\nKoncert Riblje Čorbe u centru Zrenjanina\nPovodom Dana pobede nad fašizmom, 9. maja, tačno u podne, u centru Zrenjanina nastupiće jedna od najpopularnijih srpskih i jugoslovenskih rok grupa „Riblja Čorba“ . Ovo je još jedan u nizu koncerata koje organizuje grad Zrenjanin u okviru serije muzičkih događaja pod nazivom „Vikend u centru“.Ove godine seriju koncerata gradRead More →\nVeliki građanski protest najavljen u Zrenjaninu (video)\nU organizaciji mnogih udruženja, sindikata i građanskih inicijativa planira se protestna šetnja pod nazivom „Dosta laži, hoću da živim“. Zbog loše ekonomske situacije i neispunjenih obećanja, kao i obmana , kako ističu organizatori, na ovakav način žele da skrenu pažnju vlastima na svim nivoima. Protestna šetnja je zakazana za 30.Read More →\nRaspored projekcija u bioskopu\nSubota (11. april) 12:00 – ZAŠTO (NI)SAM POJEO SVOG TATU 3D (sinhronizovano) 14:00 – ZAŠTO (NI)SAM POJEO SVOG TATU 3D (sinhronizovano) 16:30 – KOD KUĆE 3D (sinhronizovano) 18:30 – NIČIJE DETE (domaći film sa FEST-a) 20:30 – PAKLENE ULICE Zašto nisam pojeo svog tatu 3D Režija: Jamel Debbouze Uloge: JamelRead More →\nRevolucionarni muzičar, aktivista i jedan od najvažnijih glasova svetske muzike Manu Chao, održaće novi nastup na glavnoj bini Exit festivala u subotu, 11. jula! Uz već potvrđena imena Exit Avanture kao što su Robbie Williams, Motorhead, The Prodigy, Faithless, John Newman, Rudimental, Clean Bandit, Hardwell, Sigma, Martin Garrix, Tom Odell,Read More →\nKoncert decenije muzičke superzvezde i najtraženije svetske pop ikone Robija Vilijamsa i definitivno stiže u Srbiju! „Pakao je nestao, raj je stigao i ja krećem na turneju“, reči su kojima je Robbie najavio planetarnu turneju i otvorio je rasprodatim koncertima u Madridu, Barseloni i Parizu! Zahvaljujući naporima organizatora i ličnojRead More →\nZrenjanin od 9. do 11. aprila domaćin međunarodnog košarkaškog turnira za kadete\nGrad Zrenjanin je od 9-11. aprila domaćin međunarodnog košarkaškog turnira za kadete, koji se održava povodom 70 godina košarke u Zrenjaninu. Učestvovaće 8 ekipa među kojima će biti Real Madrid i Barselona. Konferenciji su prisustvovati Lajoš Engler,Ljubomir Katić i Aleksandar Tornjanski, članovi košarkaškog kluba “Proleter” prvaka Jugoslavije 1956. godine.Read More →\nDečiji festival “Uskršnje jaje” prvi put će se održati u Zrenjaninu\nDečiji festival „Uskršnje jaje“ održaće se 10. aprila sa početkom u 12 časova u igraonici „Moj mali svet“. Tim povodom organizatori ovog festivala su u subotu pozivali decu na dešavanje na kom će se organizovati druženja i takmičenja. Ovaj značajan događaj za decu su podržali mnogobrojni sponzori koji su obezbediliRead More →


Smederevo: Gradili skladište TNG bez dozvole, traže legalizaciju - Gradjevinarstvo.rs\nSmederevo: Gradili skladište TNG bez dozvole, traže legalizaciju\nLokalnoj samoupravi, koja je protiv "LPG Petrol" podnela krivičnu prijavu za bespravnu gradnju skladišta, podnet je zahtev ove firme za legalizaciju izgrađenog postrojenja. Građevinska inspekcija je još 1. novembra donela rešenje o uklanjanju bespravno izvedenih radova na gradnji skladišta, sa rokom od 15 dana. Ipak, bespravno izgrađeni objekti ni posle mesec dana nisu srušeni, pa je podneta krivična prijava.\n- Radovi nisu uklonjeni s obzirom na to da je investitor nadležnom odeljenju Gradske uprave podneo zahtev za legalizaciju rezervoara do 500 tona. Na osnovu Zakona o legalizaciji, rušenje objekata koji su izgrađeni, odnosno rekonstruisani ili dorađeni bez građevinske dozvole, odnosno odobrenja za izgradnju do dana stupanja na snagu zakona, neće se izvršavati do pravnosnažno okončanog postupka legalizacije – kaže Dragan Krstić načelnik Odeljenja za urbanizam, imovinsko-pravne i inspekcijske poslove.\nU skladu sa novim Zakonom o legalizaciji, investitorima je data "šansa" za legalizaciju bespravnih objekata izgrađenih do 1. novembra 2013. Iako skladište nije završeno nadležni kažu da objekat ispunjava uslove za legalizaciju. Investitor, inače, ima lokacijsku i građevinsku dozvolu za tri rezervoara od po 150 kubika, ali je postavio još 17 pa sada ima kapacitete od 3000 kubika.\n- Za preostale rezervoare preko 500 tona, investitor može podneti zahtev Ministarstvu za građevinu i urbanizam najkasnije do 29. januara. 2014. Nakon ovog datuma izvršiće se uklanjanje preostalih rezervoara, kada se za to steknu zakonski uslovi – rekao je Krstić. - Rušenje tada sprovodi Gradska uprava o trošku investitora.\nOsmovno tužilaštvo sprovodi istragu protiv investitora zbog gradnje bez građevinske dozvole. Ipak, s obzirom da novi zakon amnestira nelegalnu gradnju, nije poznato kako će se istraga završiti.


Planetarno popularna dijeta autofagija je naučno dokazan proces - srbijausrcu\nby srbijausrcu September 16, 2020, 2:48 am 4.8k Views\nPlanetarna popularnost dijeta koje se zasnivaju na “povremenom postu” ima naučno utemeljenje u otkrićima o autofagiji, smatra doktor Dejan Škorić, hematoonkolog sa Univerzitetske dečije klinike “Tiršova”.\n“Autofagija je naučno dokazani proces Japanca Jošinorija Osumija, koji je istraživao autofagiju, uživo sam slušao na svetskom kongresu dečije onkologije, koji je održan 2018. godine u Kjotou… Povremeno je primenjujem i uspeo sam da podignem psihofizičku kondiciju, koja mi je bila narušena posle teških sportskih povreda”, rekao je on za portal Demostat.\n“Najkraći period gladovanja koji aktivira autofagiju u ćeliji je 12 časova, a optimalno je od 16 do 24 časa. Zbog toga je veoma važno da večera ne bude posle 20 h, a da doručak bude posle 8 h sledećeg dana. Ako želimo da pokrenemo snažnu autofagiju, period gladovanja treba da bude najmanje 16 časova (večera u 18 h, a doručak posle 10h sledećeg dana. Autofagiju mogu da primenjuju svi, osim osobe koje boluju od dijabetesa tip I (insulin zavisni dijabetes) i deca u razvoju, tj, do završetka puberteta”, kaže doktor Škorić.


Konvoj sa 12 privremenih kuća krenuo ka Petrinji i Glini\nTanjug 4. januara 2021. 18:47\nZAGREB – Konvoj sa 12 kontejnera iz Srebrenice, gde su proizvedeni, na putu je ka Petrinji i Glini gde će ih Mitropolija zagrebačko-ljubljnska, a uz logističku podršku Srpskog narodnog vijeća, podeliti građanima koji su u zemljotresu ostali bez krova nad glavom.\n„Stižu iz Srebrenice kontejneri koje je naručila naša Mitropolija, a mi nastojali ubrzati poslove oko prelaska granice. Hvala svima koji za tu hitnost imaju razumevanja. Dvanaest privremenih kuća putuje u petrinjska i glinska sela, jer Banija je naša kuća“, objavljeno je na Tviteru SNV uz snimak konvoja.\nDan nakon razornog zemljotresa, koji je 29. decembra 2020. pogodio područje Sisačko-moslavačke županije, Srpsko narodno veće (SNV) je pokrenuo humanitarnu akciju „Banija je naša kuća“, u kojoj se prikupljaju sredstva na poseban žiro račun.\nS današnjim danom, 4. januara 2021, dogovoreno je 30 kontejnera u organizaciji Mitropolije zagrebačko-ljubljanske, od toga 12 stiže upravo danas: šest na glinsko, šest na petrinjsko područje.


Matica crnogorska falsifikuje rezultate istraživanja o tome kojim se jezikom govori u Crnoj Gori\nMatica crnogorska falsifikuje rezultate istraživanja o tome kojim se jezikom govori u Crnoj Gori\nIstraživanje koje je objavila Matica crnogorska da crnogorskim jezikom govori 43,1, a srpskim 39 odsto stanovnika, netačno je i predstavlja pokušaj falsifikovanja realnog stanja koje je iskazano na popisu 2011. godine, ocenjuju sagovornici podgoričkog „Dana”.Prema podacima Monstata sa popisa od 2011. srpskim jezikom u Crnoj Gori govori 42,88 odsto građana, crnogorskim 36,97, bosanskim 5,33, albanskim 5,27 i hrvatskim 0,45. Matica crnogorska u istraživanju koje je sprovedeno uz asistenciju CEDEM-a ustvrdila je da je procenat govornika crnogorskog jezika, u odnosu na monitoring koji su radili 2011. porastao za devet odsto, a da je broj ljudi kojma je maternji jezik srpski smanjen za čak sedam procenata.\nUniverzitetski profesori i predstavnici NVO sektora smatraju da je u pitanju namešteno istraživanje za potrebe vladajućih struktura, koje pokušavaju da umanje značaj srpskog jezika.\nProfesor Dragan Koprivica kazao je „Danu” da je srpski jezik bio, jeste i biće većinski u Crnoj Gori, te da ga nameštena istraživanja nikako ne mogu poremetiti. On ističe da gubitnici uvek pružaju lažnu sliku stvarnosti ne bi li navikli građane na nešto drugačije što je nadasve neistinito.\n– Veliki jezik, a srpski to jeste, u stanju je da se otrese veštačkih nanosa koji mu se imputiraju u vremenu. To se tiče ovakvih projekcija. Očigledno je da su naručene jer je crnogorski uveden u Ustav, a srpski i dalje dominira, jer lažne teorije su jedno, a stvarna praksa drugo. Srpskim u Crnoj Gori govore svi Srbi i veliki broj Crnogoraca, pa će on opstati uprkos svim montažama jezičkog tipa i na kraju će se otresti imputacija i dokazati svu svoju snagu. Ovo istraživanje je sijanje magle i prašine u narodu koja se kao i uvek slegne, a istina uvek izađe na videlo. Srpski je bio, jeste i biće dominantan u Crnoj Gori i time treba da se ponosimo, a na ovakva istraživanja samo da se nasmemo – kaže Koprivica.\nPredsednik NVO Stop diskriminaciji Darko Rašović navodi da je Matica crnogorska objavila istraživanje verovatno za potrebe DPS-a, partije na vlasti koja ih i finansira, a služi u političke svrhe. On navodi da je i sam popis neregularan i sa ogromnim pritiskom na srpsku jezičku zajednicu koja je najbrojnija u našoj državi.\n– Oglas za popisivače i instruktore je bio diskriminatorski jer prednost nije data nezaposlenim licima na birou rada, nego partijskim aktivistima koalicije na vlasti, a zadatak Monstata bio je da srpska jezička zajednica bude manjina u Crnoj Gori. Neregularnostima na popisu procenat građana koji govore srpskim jezikom je oboren sa 63,5 odsto na 42,8%, ali je srpska jezička zajednica ostala većinska. Pokušaj promene slike sa popisa je pokazatelj porazne i neuspešne diskriminatorske politike vladajuće koalicije, koja se nije pomirila sa rezultatima popisa. Na popisu se i pored pritiska Monstata i svih državnih organa 42,8 odsto građana izjasnilo da govori srpskim jezikom, ali sa punim pravom tvrdimo da je taj procenat mnogo veći i on je odraz nedemokratskog stanja u Crnoj Gori – kaže Rašović za „Dan”.\nOn navodi da pozadina istraživanja Matice crnogorske jeste pritisak i nastavak diskriminacije srpske jezičke zajednice.\n– Moguće je da se ovakvim fingiranim istraživanjem pokušavaju raspiriti nacionalne podele. Podele, diskriminacija, nepotizam, pljačka društvene imovine, kriminal i korupcija su karakteristike koje prate ovu vlast i njene satelite istraživače, koji su odavno izgubili svaki kredibilitet kod građana – kaže Rašović.\nUniverzitetski profesor Lidija Tomić kaže da Matica crnogorska saopštava podatke za koje bi želeli da budu istiniti, te da objavljeno istraživanje nema veze sa realnošću. Ona ističe da srpski jezik zvanično ima najviše govornika te da ne treba verovati nameštenim, odnosno fingiranim istraživanjima.\n– I sve da hoće ne mogu prognati srpski jezik. Ne vidim nikakvu opasnost, jer su njegovi govornici postojani u svom jezičkom nasleđu, i ne očekujem da će doći do nekih promena – kaže Tomić.\nUltranacionalistima se ne može verovati\nUniverzitetski profesor Dragan Radonjić ističe da je Matica crnogorska izvor kojem se ne može verovati, jer je u pitanju „ultranacionalistička organizacija”. On navodi da je crnogorski jezik doživio fijasko jer ga ne koriste ni oni koji ga najviše propagiraju. – Mi znamo kakva je ta ultranacionalistička organizacija i kakvi su njihovi podaci. Ta javna istraživanja nisu bitna, pogotovo kada je reč o nekim oskudnim organizacijama. Popis je rekao svoje i zna se da većina građana govori srpskim jezikom. Matici crnogorskoj se ne može nikako verovati, jer su se celom svojom aktivnošću pokazali kao ultranacionalisti. Prema tome, oni da kažu da je ovo mesec maj trebalo bi posumnjati – kaže Radonjić.


Češki senat pozvao da se raskine ugovor o prijateljskim odnosima sa Rusijom\nČlanovi gornjeg doma češkog parlamenta (senat) su na sednici pozvali vladu da raskine ugovor o prijateljskim odnosima i saradnji sa Rusijom, javila je češka TV.\n„Senatori su u usvojenoj rezoluciji eksploziju u Vrbetici nazvali činom državnog terorizma, pozvali vladu da raskine sporazum o prijateljskim odnosima i saradnji sa Ruskom Federacijom, a takođe i da se smanji broj osoblja ruske ambasade u Pragu na jednu. 67 od 72 prisutna senatora na sastanku glasalo je za rezoluciju“, navodi se u saopštenju, prenose RIA Novosti.\nČlanovi senata takođe su preporučili da vlada razgovara o incidentu u Vrbetici na nivou SB UN-a, kao i u telima NATO-a i EU, te da zatraži od država članica ovih organizacija podršku i pomoć.\nSenatori su podržali odluku o proterivanju 18 ruskih diplomata iz Praga i osudili recipročne mere Ruske Federacije u vidu proterivanja 20 zaposlenih u češkoj ambasadi u Moskvi.\nPored toga, senatori su zatražili da vlade da zahteva od Ruske Federacije da nadoknadi pričinjenu štetu i pojedincima usljed eksplozija u Vrbetici.


Sastanak partnera Sport4Rules - Olimpijski komitet Bosne i Hercegovine\nSastanak partnera Sport4Rules\nU Rimu, Italija, 15. i 16. novembra 2021. godine održan je sastanak partnera u sklopu realizacije Erasmus + sport projekta Sport4 Rules „Sharing positive values through the enchancement of the referee's role“. Iako u vrlo striktnim COVID-19 mjerama, koordinator projekta i domaćin sastanka Odbojkaška italijanska federacija (FIPAV), sazvao je sastanak partnera u Rimu, jer je bilo vrijeme da se partneri na projektu sastanu i zajedno diskutuju o završenim aktivnostima i pripremama za predstojeće događaje. Među njima je učestvovao i Olimpijski komitet Bosne i Hercegovine, kao partnerska organizacija.\nPodsjećamo da Sport4Rules projekat ima za cilj da promoviše pozitivne vrijednosti kroz poboljšanje sudijske uloge i vrijednovanje sudijskog statusa. Sudije su te koje kontrolišu Igru i garantuju poštivanje pravila i sigurnosti sportista. Glavne teme projekta su borba protiv nasilja, rasizma, diskriminacije i nepoštivanja pravila u sportu.\nNa samom sastanku prezentovao se prvi radni paket, te i predložene su preporuke za organizaciju nacionalnih događaja sa multiplicirajućim efektom. Ovi događaji predviđaju samu prezentaciju završenih aktivnosti na projektu te i jednodnevnu radionicu sa nastavnicima sporta i tjelesnog odgoja i trenerima nacionalnih sportskih saveza.\nČlanovi projektnog tima OK BiH su zajedno sa ostalim partnerima na projektu, prošli kroz kratku obuku kako će se organizovati radionica, naravno uz dozvolu da se izvrše manje adaptacije kako bi sama radionica bila usklađena sa potrebama učesnika iz BiH. Radionice su planirane da se održe krajem januara 2022. godine, dok je Olimpijski komitet BiH sa zadovoljstvom prihvatio da također bude organizator partnerskog sastanka krajem februara 2022. godine.\nUskoro će Olimpijski komitet BiH objaviti poziv za učešće na Sport4Rules radionici, stoga pratite naše društvene mreže za više informacija.\nViše o projektu Sport4Rules možete pronaći na web stranici projekta https://sport4rules.eu/


Libijska vlada pod pritiskom podnela ostavku\nLibijska prelazna vlada, koju vodi premijer Abdulah al-Tani, saopštila je u četvrtak uveče da je predala ostavku parlamentu.\nPrelazna vlada, koja je delovala na istoku zemlje u cilju izbegavanja islamskih pobunjenika koji imaju snažno prisustvo u Tripoliju, saopštila je, kako prenosi AFP, da je ponudila ostavku izabranoj skupštini u Tobruku, i zbog bezbednosnih razloga.\nNajava je usledila tri dana nakon što je libijski Nacionalni kongres zvanično zamenjen parlamentom izabranim u junu u ponedeljak imenovao pro-islamističku ličnost Omar al-Hasija za mandatara za formiranje "vlade spasa".\n"Parlament je smenio Al-Tanija kao premijera i dao Al-Hasiju nedelju dana za formiranje vlade spasa", istakao je novinarima portparol skupštine Omar Ahmidan u Tripoliju u ponedeljak.\nU ostavci vlade premijera Al-Tanija se izražava nada da će parlament, koji je jednina legitimna vlast u zemlji, formirati vladu koja će predstavljati sve građane Libije i biti u stanju da ponovo uspostavi bezbednost i pravnu državu.


Home Društvo Sutra počinje Peti BiH Color festival\nPeti BiH Color festival počinje u Brčkom u petak 20. avgusta na poligonu Bescarinske zone.\n“Festival će trajati dva dana i posjetiocima će pružiti jedinstvenu priliku da čuju popularne regionalne izvođače elektronske muzike, ali i mnogo novih šarenih iznenađenja. Danas su stigle bine i završni radovi se privode kraju”, kaže Dražen Zimonjić, organizator i ujedno učesnik Festivala.\nOrganizatori vjeruju da će i vremenski uslovi tokom petka i subote biti povoljni, te da će posjetioci i ove godine moći osjetiti istinski duh ovog brčanskog festivala.\n“S obzirom na povoljnu situaciju s pandemijom, potrudili smo se da organizujemo festival u veoma kratkom roku. Interesovanje je kao nikada do sada, pretpostavljamo iz razloga jer su se ljudi uželjeli festivala i događaja koji se nisu mogli održati prošle godine”, ističe Zimonjić.\nLista izvođača i satnica za ovogodišnji BiH Color Festival je sljedeća:\nI ove godine, baš kao i prethodnih godina, posjetioci će na raspolaganju imati dvije različite bine, odnosno Main Stage i Hammer Stage. Bine su dobile jedan sasvim novi izgled i sigurno će izazvati oduševljenje kod ljubitelja elektronskog zvuka.\nKapije Festivala se otvaraju u petak u 18:00 časova, a na ulazu posjetioci mogu da kupe i dnevne ulaznice po cijeni od 15 KM.\nPrethodni postDo kraja mjeseca biće raspisan javni poziv za dodjelu stipendija\nSledeći postPostoje li zaista „muški“ i „ženski“ poslovi?\n[ZAVRŠEN] Konkurs za posao (više pozicija) “FRUCTA TRADE”\nPreduzeće „Fructa-trade“ doo Derventa, otvara novi poslovni objekat u Brčko Distriktu i tim povodom traži sledeće radnike: Poslovođa trgovinskog objekta Administrativni radnik Trgovac...


Nije moguće prijaviti se u Docs.com pomoću poslovnog ili školskog Office 365 naloga - Office podrška\nNije moguće prijaviti se u Docs.com pomoću poslovnog ili školskog Office 365 naloga\nVažno: Usluga Docs.com je povučena 15. decembra 2017. Više informacija potražite u članku Važne informacije o prekidu usluge Docs.com.\nPoslednje ažuriranje: 30 novembar 2016\nAko pokušate da se prijavite u Docs.com pomoću poslovnog ili školskog Office 365 naloga, možete da naiđete na sledeću grešku:\n„Pristup usluzi Docs.com isključen je za vašu organizaciju.“\nDocs.com je korisnička usluga na mreži korporacije Microsoft u koju možete da se prijavite pomoću besplatnog Microsoft naloga (na primer, Hotmail, Live ili Outlook.com) kako biste objavljivali i otkrivali Word dokumente, Excel unakrsne tabele, PowerPoint prezentacije, OneNote beležnice, Sway priče i PDF datoteke.\nIako je Docs.com dostupan i za prijavljivanja pomoću poslovnih i školskih naloga, administrator Office 365 zakupca za organizaciju prvo mora da saglasnost da Docs.com bude dostupan za te tipove naloga.\nAko koristite nalog organizacije i ne možete da se prijavite na Docs.com, obratite se administratoru Office 365 zakupca koji može da upravlja korišćenjem usluge Docs.com u organizaciji. Ako organizacija odabere da zabrani korisnicima da se prijavljuju u uslugu Docs.com (ili da objavljuju dokumente i datoteke u njoj) pomoću poslovnog ili školskog naloga, možete da objavljujete samo ličan sadržaj pomoću ličnog Microsoft naloga.\nVažno: Ako ste administrator Office 365 zakupca koji je odbio saglasnost za uslugu Docs.com za organizaciju, imajte na umu da nijedan korisnik koji je ranije objavljivao sadržaj u usluzi Docs.com više ne može da izmeni svoj sadržaj, osim ako se pristup usluzi ne vrati u prethodno stanje. Ako želite da uklonite sav postojeći sadržaj organizacije iz usluge Docs.com, pošaljite izjavu o tome na adresu e-pošte docscom@microsoft.com i ispunićemo vaš zahtev što je pre moguće.


Ministarstvo pravde podnelo prijavu protiv predsednice Opštinskog suda\nPare trošene i šakom i kapom\nSlužbena putovanja u 2003. godini dostigla cifru od 692 hiljade dinara, a sledeće godine nešto više od milion, utvrđeno je kontrolom finansijskog poslovanja\nMinistarstvo pravde podnelo je krivičnu prijavu protiv predsednice Opštinskog suda u Nišu Ljiljane Mišević zbog nesavesnog rada u službi, potvrđeno je novinaru Glasa u Okružnom javnom tužilaštvu. Prijava je podneta posle kontrole materijalno-finansijskog poslovanja Opštinskog suda izvršenog na osnovu naloga Ministarstva pravde, koja je pokazala da je Miševićeva trošila više nego što je dozvoljeno i za namene koje nisu bile predviđene planom poslovanja suda.\nLjiljana Mišević: Orkestrirana politička hajka\nLjiljana Mišević negira optužbu da je nesavesno radila i ističe da je ova krivična prijava rezultat orkestriranih pritisaka da bude uklonjena s funkcije predsednika suda.\n- Pritisci na mene počeli su pre nekoliko meseci kada sam podnela prijavu za predsednika Okružnog suda.\nNavodno se ta prijava zagubila, da bi mi kasnije bilo saopšteno da je podneta sa zakašnjenjem. Posle insistiranja da ta prijava ipak bude uzeta u obzir prilikom odlučivanja, poslata mi je kontrola Ministarstva pravde, da bi mi zatim bilo saopšteno da će, ukoliko se ponovo kandidujem za predsednika Opštinskog suda, protiv mene biti podneta krivična prijava. Nisam prihvatila ubeđivanja predsednika Okružnog suda Danila Nikolića i predsednice Vrhovnog suda Vide Petrović-Škero da odustanem od reizbora i usledila je krivična prijava - rekla je Miševićeva.\nOna je dodala da je čitava ova ujdurma posledica namera aktuelne vlasti da očisti sudove od kadrova DS-a.\nPrema navodima izveštaja, računi za mobilni telefon, koji su u pojedinim periodima dostizali mesečni iznos od desetak hiljada dinara, prelazili su dozvoljeni limit, a ipak su plaćani iz sredstava Opštinskog suda. Takođe, navodi se da su sredstva za službena putovanja koja su tokom 2003. godine dostigla iznos od 692.000 dinara, a 2004. godine 1.082.000 dinara, takođe nenamenski utrošena.\nPosebno se potenciraju troškovi službenih putovanja predsednice suda u Kanadu, Italiju, Ameriku i Češku jer joj je na ime dnevnica isplaćeno 95.000 dinara, a da dokumentacijom nije obrazložen cilj putovanja, poslovi koji se tamo obavljaju, niti su putni računi popunjeni na propisani način.\nStavka reprezentacija takođe pokazuje da su u Opštinskom sudu trošilo i šakom i kapom, jer mada takvi troškovi uopšte nisu bili predviđeni planom Ministarstva pravde, za ovu namenu je tokom prethodne dve godine dato skoro 300.000 dinara. Za nabavku cveća za potrebe suda u istom periodu utrošeno je skoro 170.000 dinara, a da nije sproveden zakonom obavezni postupak javne nabavke.\nKontrolori su doveli u pitanje zakonitost dodele trosobnog stana predsednici suda, jer, kako se navodi u izveštaju, nisu im stavljena na uvid neophodna dokumenta, uključujući i podatke po kojim kriterijumima je doneta odluka o dodeli stana.\nOsim podnošenja krivične prijave, protiv predsednike Opštinskog suda pokrenut je postupak za razrešenje sa ove funkcije.\nNova zanimanja u nekoliko škola\nĐubre može da bude i profitabilan posao


Niš: Plakat s likom Vučića prelepili plakatom s likom uzbunjivača iz Krušika\nBeta | 10. dec 2019.\nAktivisti niškog odbora Nove stranke i Niške inicijative danas su plakat s likom predsednika Srbije Aleksandra Vučića prelepili plakatom s likom uzbunjivača iz Krušika Aleksandra Obradovića.\nKako je saopštila Nova stranka, tom akcijom na nadvožnjaku na auto-putu Beograd-Niš kod Malčanske petlje, ukazali su da „zataškavanje afera neće proći nekažnjeno i da se situacija u koju je stavljen Aleksandar Obradović, čovek koji je ukazao na kriminal u Krušiku, ne bojkotuje, već se za njegovu slobodu bori“.\n„Akcija je usledila kao logičan iskaz bunta i jasne poruke da ovu i ovakvu vlast koja već više od sedam godina napredno unazađuje Srbiju, ne priznajemo, niti ćemo ikada priznati“, piše u saopštenju.\nOcenjuje se da su ljudi poput Aleksandra Obradovića „oni pored kojih treba da stoji ne samo status uzbunjivača, već i parola Budućnost Srbije“.\n„Budućnost ove lepe zemlje nisu lopovi i plagijatori, već oni koji se ne plaše da dignu glas u borbi za bolje sutra naše dece“, piše u saopštenju.\nVučić konstrukcijama brani neodbranjivo\nRSE: Uzbunjivač iz Krušika „privremeno udaljen s posla“\n← Nepoznate osobe uklonile plakat sa slikom uzbunjivača iz Krušika\nNesebična pomoć Ministarstva i Opštine Novi Kneževac u vaskrsavanju medija Radoice Milosavljevića →


Udruženje generala o slučaju "Dobrovoljačka": Progon branitelja RBiH traje godinama - Portal 072info\nUdruženje generala o slučaju “Dobrovoljačka”: Progon branitelja RBiH traje godinama\nTražimo od Suda BiH i VSTV-a da analiziraju sve dosadašnje pokušaje Tužilaštva BiH da optuže lica navedena u optužnici, a posebno da istraže mišljenja i stavove haških tužilaca koji su odbili fingirane dokaze koji su iz Beograda a preko Banje Luke proslijeđeni u Haag 2003. godine. Naglašavamo da je kompletan predmet –RR1104 – Haškog tužilaštva, na 377 stranica, sa svim analizama i zaključcima, dostavljen Tužilaštvu BiH. U njemu je navedeno da nema krivične odgovornosti za navedena lica, a ti haški dokumenti se već godinama kriju od naše javnosti. Očekujemo da će, nakon što sagleda sve te dokaze, Sud BiH odbiti potvrditi optužnicu.\nProgon branitelja RBiH traje godinama kako bi se promijenila historija, a naša odbrana prikazala kao građanski rat u kome su svi bili isti. Podizanjem optužnice u slučaju “Dobrovoljačka ulica” i pored ranije navedenih odluka i stavova relevantnih međunarodnih i domaćih pravosudnih institucija, bosanskohercegovačko državno Tužilaštvo je i definitivno potvrdilo da, nažalost, učestvuje u tome. Niti je u BiH bio građanski rat, a niti smo bili isti. Potvrdio je to svojim presudama sud Ujedinjenih nacija u Haagu. Žalosno je da se danas za tu istinu moramo boriti i u Sarajevu.\nBiH je godinama meta mnogih negatora i raznih “eksperata” koji nam nameću svoje narative i historijski revizionizam, dok su časni branitelji prisiljeni da se brane u montiranim sudskim procesima. Kao što smo 1992. stali u odbranu zemlje, tako smo i danas spremni i borit ćemo se i za istinu i za pravdu – navodi se u saopćenju Udruženja generala BiH.\nPrethodni članakČović: Vjerujem da će stranke HNS-a sudjelovati na izborima\nSljedeći članakBosni i Hercegovini nedostaju turistički radnici, najveća potražnja za kuharima i konobarima\nPenzonisani generali, političari i pripadnici MUP-a: Ko su optuženi u slučaju “Dobrovoljačka”


Sve učestaliji pozivi na strožije regulisanje prodaje lekova u SAD\nPotrebno je prosečno 12 godina da bi lek prešao put od laboratorije i kliničkih testova, preko odobrenja vlade, i konačno došao do apoteke. Kompanije koje proizvode lekove ulažu milione dolara u taj dugi proces. Ali, to je samo početak. U izveštaju objavljenom u časopisu "New England Journal of Medicine" navodi se da su troškovi za reklamiranje lekova potrošačima porasli za oko 300 odsto u poslednjih deset godina. Troškovi farmaceutskih kompanija za promociju lekova lekarima porasli su za 86 odsto. Sredstva utrošena na istraživanje i razvoj lekova porasla su za najmanje 100 odsto.\nKritičari kažu da su ogromna ulaganja u prodaju lekova samo deo problema. Trenutno, Uprava za hranu i lekove, vladina agencija koja odobrava lekove i reguliše njihovu bezbednost, nema ovlašćenje da blokira reklamiranje novih lekova pre završetka studija o njihovoj bezbednosti. Tu je i predlog zakona upućen Kongresu za koji se očekuje da pruži takva ovlašćenja Upravi za hranu i lekove. Međutim kritičari navode da je postupanje ove agencije sa već odobrenim lekovima koji su na tržištu, problematičan. Nedavne studije koje su ukazale na rizik od srčanog napada povezan sa lekom za dijabetes "Avandija", kao i dobrovoljno povlačenje leka protiv bolova "Vajoks", navode se kao propusti u procesu odobravanja lekova. Čak i doktor Dženet Vudkok, zvaničnica agencije priznaje da je situacija problematična.\n"Ustanovili smo više problema sa lekovima na tržištu, ali ne samo sa onima koji su nedavno izneti na tržište, već i sa davno odobrenim lekovima", kaže ona.\nU jednom izveštaju navodi se da je najmanje polovini već odobrenih lekova potrebno dodatno obeležavanje zbog bezbednosti. U nekim slučajevima, lekovi su smatrani toliko nebezbednim da su povučeni iz prodaje. Doktor Džeri Ejvorn iz Brigam ženske bolnice u Bostonu, u državi Masačusets, kaže da je regulativa stara.\n"Nemamo dobar sistem kako bismo ustanovili da li je lek bezbedan pre nego što je on već godinama na tržištu. I to je neprihvatljivo".\nJoš jedan problem je da su učesnici u probama na ljudima su često zdraviji nego pacijenti za koje je lek napravljen.\n"Lek koji ima uticaj kod izabranih pacijenata koji nisu ozbiljno bolesni najverovatnije neće biti isto toliko bezbedan ili efikasan kao kod tipičnih pacijenata", objašnjava Džeri Ejvorn.\nPostoji i zabrinutost da je dužina trajanja ispitivanja leka prekratka i da se testira samo mala grupa ljudi. Pošto se novi lek pojavi na policama apoteka, Uprava za hranu i lekove zahteva od farmaceutskih kompanija da nastave studije o leku. Ova agencija, medjutim, priznaje da kompanije uglavnom ne ispunjavaju tu obavezu. Doktor Brajan Strom sa univerziteta Pensilvanija kaže da je neophodno da Kongres da veća ovlašćenja Agenciji za hranu i lekove.\n"Kongres nije dao agenciji ovlašćenja da primora kompanije da urade takve studije", kaže on.\nPre nego što se pojavila SIDA pre 20 godina, Agencija za hranu i lekove bila je kritikovana zbog predugog procesa odobrenja novih lekova. Sada joj se upućuju kritike zbog toga što on ne traje dovoljno dugo.


0\tDecember 17, 2020 11:43 pm\nMinistarstvo rada: Broj otvorenih radnih mesta u januaru premašio 11 miliona\nŠef Uprave za hranu i lekove (FDA) rekao je kasno u četvrtak da će njegova agencija preduzeti mere za brzo odobrenje druge vakcine protiv COVID-19 za borbu protiv pandemije, nekoliko sati nakon što je Modernina vakicna dobila ključnu potvrdu vladinog savetodavnog odbora.\nKomesar FDA Stephen Hahn rekao je u izjavi da su regulatori saopštili svoje planove proizvođaču lekova Moderni, koji je zajedno sa Nacionalnim institutom za zdravlje razvio vakcinu. Saopštenje je usledilo nakon što je odbor savetnika FDA, glasanjem 20-0, presudio da su prednosti vakcine veće od rizika za one starije od 18 godina.\nJednom kada FDA izda odobrenje za hitnu upotrebu, Moderna će započeti isporuku miliona doza namenjenih zdravstvenim radnicima i stanovnicima staračkih domova, kako bi podstakla najveću vakcinaciju u istoriji SAD.\nKampanja je započela početkom ove nedelje prvom vakcinom u SAD, koju su razvili Pfizer i BioNTech. Vakcnina Moderne pokazala je sličnu efikasnost, pružajući 94% zaštite od COVID-19 u kompanijinoj trajnoj studiji na 30.000 ljudi.


SportDC - Vesti - Jahorina - Humanitarnom trkom na Jahorini prikupljena sredstva za udruženja „Sunce“ i „Srce za djecu“\nPonedeljak, 27.01.2020 18:13\nDanas je na Jahorini održana druga po redu, ljetnja, humanitarna „Trail trka za život“ u organizaciji Olimpijskog centra Jahorina. Na trci, dugoj 12,2 km, svoju spretnost dokazalo je oko 50 takmičara koji su uspješno savladali 20 prepreka, dok je više od 150 prisutnih bodrilo sve učesnike. Najspretniji muškarci 1.Marko Kouzul 2.Adnan Behlulović 3. Darko Topalović i žene 1.Sanja Kavaz 2.Aida Mulić i 3.Šejla Kapetanović Jenko osvojili su vrijedne nagrade sponzora trke.\nOsnovni cilj trke bio je humanost, ovom trkom prikupljeno je oko 1.500 KM za pomoć u radu udruženjima „Sunce“ sa Pala i „Srce za djecu“ iz Sarajeva.\nTim povodom direktor Olimpijskog centra Jahorina, Iva Ivkić je rekla:“ Kao što znate, ovogodišnja ruta je 12.2 km sa 20 prepreka i usponom od 600 m. Trku smo pripremali zaista dugo i temeljno, prepreke su zanimljive i kreativne, čestitam svim učesnicima na hrabrosti i humanosti. Hvala svima koji su podržali organizaciju trke, prvenstveno radnicima Olimpijskog centra Jahorina koji su naporno radili prethodnih par dana da bi sve funkcionisalo dobro zatim, našim promoterima Srefanu i Nemanji Majdov, hvala i sponzorima Stotinka, Sport Vision, BeoSport, PlanetBike, GamaPrint, Gradska Pijaca Pale, Bat Hotel i Onogošt koji su se takođe pobrinuli da ovo bude najbolje organizovana trka. Hvala još jednom svima koji su došli danas da nas podrže, hvala predstavnicima udruženja Srce i Sunce nadam se da su se lijepo proveli danas na planini i da će im prikupljena sredstva olakšati rad, a prvoplasiranim trkačima se posebno zahvaljujem i čestitam!“\nNa Jahorini su trenutno u toku Dani mladih u okviru kojih do 11. avgusta važi popust od 30% na sve ljetnje sadržaje. Već sljedećeg vikenda, tj u subotu, 17. avgusta u 21:00 čas u hotelu Vučko, sve goste očekuje najbolja zabava na planini uz predstavu Đurologija, u međuvremenu će biti pušten u rad i novi sadržaj, najdruži planinski bob u regionu.\nE-Sport protiv Apoteka Al-Hana brani trofej na Palama


MASTERCARD LOVE INDEX 45% će kupovati poklone onlajn za Dan zaljubljenih ove godine – Plodna Zemlja\nSentimentalni kupci troše više nego ikad pre u susret Danu zaljubljenih, te je tako potrošnja porasla za 180% u protekloj deceniji, što pokazuje godišnji Mastercard Love Index. Međutim, ove godine dom je tamo gde je srce, jer parovi planiraju drugačije provesti ovaj dan, ali i drugačije potrošiti svoj novac. Izveštaj nudi detaljni uvid u potrošačke navike i trendove u susret najromantičnijem danu u godini analizirajući kartične transakcije širom sveta. U Evropi je kupovina poklona i pretplata na iskustava sedmostruko porasla u proteklih deset godina (za 648%), uključujući tradicionalnije poklone i izlaske poput cveća (272%) i restorana (242%). Širom Evrope, na bukete je prošle godine najviše potrošeno u Rusiji, a sledile su je Švedska i Velika Britanija.\nOnlajn kupovina je stabilno rasla u poslednjih deset godina i sada je na najvišem nivou ikada – sa rastom od 572% u broju onlajn transakcija tokom Dana zaljubljenih u poslednjih deset godina. Gotovo polovina ispitanika (45%) je izjavila da će ove godine kupovati poklone za Dan zaljubljenihputem interneta, dok će istovremeno mnogi pokazati ljubav prema lokalnom, jer svaki drugi ispitanik planira da kupi buket i poklone kod lokalnih prodavaca.\n„Mastercard Love Index već gotovo celu deceniju pruža uvide u globalne trendove kada je reč o kupovini i potrošnji tokom najromantičnijeg dana u godini. Naravno, ova godina je bila drugačija od bilo koje druge, ali kako se evropski potrošači okreću onlajn kupovini i lokalnim trgovcima kada kupuju poklone i pretplate za iskustva kod kuće, vidimo da je potrošnja u susret Dana zaljubljenih na istorijskom vrhuncu“, izjavila je Jelena Ristić, direktorka za tržišta Srbije, Crne Gore i Bosne i Hercegovine u kompaniji Mastercard.\n„To je nesumnjivo bio katalizator rasta e-trgovine i posledično, u mogućnosti smo da brzo pomognemo da što više ljudi prihvati digitalizaciju, pružajući im sigurno, bezbedno i praktično iskustvo kupovine putem interneta”.\nDeset najromantičnijih iskustava za Dan zaljubljenih 2021:\nHrana za poneti 27%\nVirtuelni sastanak (Zoom, Facetime itd.)\nTagoviDan zaljubljenih Evropa Mastercard Love Index


Otvoren poziv za dodelu 2,7 mil EUR inovativnim kompanijama - Rok za prijave 1. septembar - Edukaplus\nOtvoren poziv za dodelu 2,7 mil EUR inovativnim kompanijama – Rok za prijave 1. septembar\nZa realizaciju i unapređenje inovacija srpskim preduzećima od danas je dostupno novih 2,7 mil EUR, koje će Fond za inovacionu delatnost dodeliti kroz Program ranog razvoja i Program sufinansiranja inovacija.\nSredstva za nastavak ovih programa, koje je Fond kao pilot projekat sprovodio od 2011. do 2016. godine, a finansirani su sa ukupno 6 mil EUR iz IPA fondova Evropske unije, ovoga puta obezbeđena su iz državnog budžeta kroz Projekat unapređenja konkurentnosti i zapošljavanja u saradnji sa Svetskom bankom.\nPoziv će trajati tri meseca zaključno sa 1. septembrom, a očekuje se da do kraja godine ili u januaru 2018. sredstva budu na raspolaganju preduzetnicima. Kompanije mogu prijaviti projekat iz bilo koje naučne oblasti i tehnologije, kao i bilo kog industrijskog sektora.\nKako je za naš portal objasnio Ivan Rakonjac, v.d. direktora Fonda za inovacionu delatnost, Program ranog razvoja namenjen je preduzećima, odnosno startap kompanijama do tri godine starosti koje imaju inovativni projekat, i osmišljen je da podrži opstanak kompanija tokom kritične faze istraživanja i razvoja, te da im omogući da razviju kapacitete pomoću kojih će svoje inovacije plasirati na tržište.\nKroz ovaj program Fond dodeljuje bespovratna sredstva u maksimalnom iznosu od 80.000 EUR, odnosno do 85% ukupnog budžeta projekta, dok podnosilac obezbeđuje preostalih 15%. Vreme realizacije ovih projekata je 12 meseci.\nKroz Program sufinansiranja inovacija, Fond daje do 300.000 EUR, odnosno do 70% ukupno odobrenog budžeta projekta za mikro i mala preduzeća, i 60% za srednja preduzeća, dok ostatak obezbeđuje podnosilac iz drugih privatnih izvora.\nVreme realizacije ovih projekata je dve godine, a ideja je da se kroz Program sufinansiranja inovacija podrže već etablirana preduzeća kojima je potreban dodatni novac kako bi, ili unapredili dosadašnje proizvode, usluge i tehnologije, ili razvili nešto novo.\nfoto: Baranov E/shutterstock.com Rakonjac napominje da je u slučaju ovog Programa reč o tzv. royality plaćanjima.\n– Radi se o uslovnom grantu, što znači da nakon implementacije projekta Fond kao povraćaj uzima maksimalno 5% od prihoda koji je ostvaren po osnovu projekta, i to maksimalno pet godina ili do 120% vrednosti granta, pa šta pre dođe od toga. Ovo je, ističe naš sagovornik, simbolični podsticaj kako za preduzeća tako i za Fond, jer će taj novac kasnije biti upotrebljen da se finansiraju neka nova preduzeća.\nRakonjac je na predstavljanju novog ciklusa Programa ranog razvoja i sufinaniranja inovacija u Naučno-tehnološkom parku u Beogradu podsetio da su ovi programi bili prvi i jedini kada je Fond 2011. godine počeo da radi. Do 2016. godine kroz njih je dodeljeno po 3 mil EUR, finansirana su ukupno 52 projekta, čime je obuhvaćeno 45 kompanija, od čega 38 startapa.\nPrihodi od realizacije ovih programa su, kako je napomenuo, udvostručeni, izvoz upetostručen, a rezultirali su i sa sada već 400 novozaposlenih stručnjaka, angažovanjem 50 doktora nauka, te zaštitom desetina patenata na domaćem i međunarodnom tržištu.\nVladimir Koprić iz Coprix Media, dobitnik granta u okviru prethodnog programskog ciklusa, kojim je finansiran razvoj edukativne aplikacije, istakao je da mu je drago što su programi ponovo pokrenuti.\n– Oni nam trebaju i treba da traju – naveo je Koprić, dodajući da Coprix media danas zahvaljujući podršci Fonda, ima predstavništvo u Bugarskoj i SAD, krenuli su u osvajanje tržišta Velike Britanije, a sprovode i prvi pilot projekat u Pakistanu.\nDodatna sredstva u 2018?\nfoto: isak55/shutterstock.com Na značaj ovakvih izvora finansiranja za inovativne kompanije osvrnuo se i ministar prosvete Mladen Šarčević. Ističući da je važno podržavati inicijative poput ove, on je najavio da veruje da će sledeće godine iz budžeta biti obezbeđeno i više sredstava.\n– Pokušaćemo naredne godine da ostvarimo i saradnju sa velikim kompanijama koje hoće da pomažu ovakve programe – istakao je Šarčević.\nNa iznalaženju dodatnih sredstava nastaviće da rade i u Fondu.\n– Predajemo aplikaciju za finansiranje istih ovih programa, ali iz pretpristupnih fondova EU, i očekujemo da se, ukoliko se to pozitivno reši, naredne godine finansira još jedan poziv – najavljuje Rakonjac za naš portal.\n– Sudeći prema najavama ministra Šarčevića, dodatna sredstva trebalo bi naredne godine da se izdvoje i iz budžeta, tako da u najmanju ruku očekujemo da iz Projekta unapređenja konkuretnosti i zapošljavanja dobijemo isti iznos, pošto je tako predviđeno i sporazumom o zajmu između Republike Srbije i Svetske banke.


Obavljena obdukcija oca i sina: Isprobavao "terenca" pa sletio u Neretvu?\nObavljena obdukcija oca i sina: Isprobavao “terenca” pa sletio u Neretvu?\nIako su okolnosti ove užasne tragedije i dalje nepoznati, ipak, istražitelji su do sada došli do saznanja da je Keleraj bio sklon brzoj vožnji i izvođenju raznih egzibicija automobilima\nU mrtvačnici Bijeli Brijeg u četvrtak je u kasnim poslijepodnevnim satima obavljena obdukcija tijela Agrona Keleraja (32) iz Mostara i njegovog četverogodišnjeg sina, E.K., koji su tragično stradali u rijeci Neretvi.\nKako je rečeno iz Tužilaštva Hercegovačko-neretvanskog kantona, utvrđeno je da je riječ o klasičnom utapanju, a na tijelima nema tragova nasilja, javlja Dnevni avaz.\nTakođer, rečeno je da su pojedine ozljede na tijelima, najvjerovatnije, nastale usljed prevrtanja automobila. Također, uzeti su uzorci krvi koji će biti poslani na analizu kako bi se utvrdilo je li Agron Keleraj bio pod utjecajem droga ili alkohola.\nIz Tužilaštva HNK su, do izvlačenja terenca Isuzu iz rijeke Neretve, koje će biti obavljeno u narednim danima, nakon što se osiguraju neophodni uvjeti za to, s obzirom na činjenicu da se radi o izuzetno nepristupačnom terenu, naredili poduzimanje i drugih neophodnih istražnih radnji.\nKelerajev mobitel koji je pronađen u nedjelju, dan od njegovog nestanka, na kružnom toku prije Avijatičarskog mosta, poslan je na vještačenje u Federalnu upravu policije.\nIako su okolnosti ove užasne tragedije i dalje nepoznati, ipak, istražitelji su do sada došli do saznanja da je Keleraj bio sklon brzoj vožnji i izvođenju raznih egzibicija automobilima. Terenac kojim je nastradao, kako javlja Dnevni avaz, kupio je svega nekoliko dana prije tragedije.\nPrema izjavama svjedoka, terenac je „isprobavao“ i na nekim stepenicama u naselju Rodoč u blizini njegovog ugostiteljskog objekta „Roki“ iz kojeg se sa sinom u protekli petak u 18 sati i udaljio u automobilu. Također, jedan svjedok je kazao da ga je dan prije tragedije vidio, upravo, na obali rijeke Neretve na lokalitetu Čekrk, gdje je „isprobavao“ vozilo.\nNa tom mjestu su istražitelji i uočili tragove automobila i, za sada, pretpostavljaju da je „startao“ vozilom, nakon čega je izgubio kontrolu nad upravljačem i sletio u Neretvu, čiji je vodostaj , tokom petka i subote bio znatno veći. Ronioci koji su izvukli njegovo tijelo u utorak uočili su da je prednje vjetrobransko staklo razbijeno, a primijetili su i udubljen krov što je, vjerovatno, posljedica prevrtanja automobila.


Pročitajte šta su potpisali Bakir, Čović i Dodik! - BIGportal.ba\n5 Avgusta, 2019 5 Avgusta, 2019 1337\nDanašnji sastanak stranačkih lidera Bakira Izetbegovića, Dragana Čovića i Milorada Dodika u zgradi delegacije Evropske unije u BiH, uspješno je okončan: potpisani su principi oko uspostavljanja vlasti na nivou BiH. U nastavku teksta pročitajte potpisane principe: Principi na temelju kojih će funkcionisati državna vlast u predstojećem mandatu su slijedeći: Poštovati…\nPoštovati i provoditi Opšti okvirni sporazum za mir i njegovih 11 aneksa, uključujući i Evropsku konvenciju o ljudskim pravima i osnovnim slobodama.\nPoštovati suverenitet i teritorijalni integritet BiH kao elementa njenog međunarodnog subjektiviteta, što je najbolji garant održivosti mira i stabilnosti uz poštivanje dejtonske ustavne strukture.\nNastaviti integracijske procese u skladu sa Ustavom i zakonima, usklađujući stavove i interese svih nivoa vlasti u BiH. Potvrditi opredjeljenje za unapređenje odnosa sa NATO-om, ne prejudicirajući buduće odluke u vezi sa članstvom BiH. Sve aktivnosti u ovom smislu provode se u skladu sa svim relevantnim odlukama Predsjedništva BiH, Parlamentarne skupštine BiH i Vijeća ministara BiH, a imajući u vidu ustavnu nadležnost Predsjedništva za provođenje vanjske politike. Komisija za NATO integracije BiH će sarađivati sa svim relevantnim institucijama s ciljem realizacije odnosa sa NATO-om, uključujući izradu nacrta i planova, na bazi odluka Predsjendištva BiH i Savjeta ministara BiH.\nImplementirati sve presude domaćih i evropskih sudova koje se odnose na Izborni zakon BiH, kako bi se osigurala ustavna i institucionalna ravnopravnost konstitutivnih naroda i građana te njihovo legitimno predstavljanje na teritoriju cijele BiH, a u skladu sa Ustavom BiH.\nU institucijama na svim nivoima osigurati zastupljenost konstitutivnih naroda i ostalih u skladu sa ustavima, a izbor i imenovanje vršiti prema kriteriju dokazane kompetentnosti kandidata. Usvojiti zakone i provesti mjere potrebne za sprječavanje i eliminaciju diskriminacije na osnovu etničke, vjerske, ideološke ili druge pripadnosti i za osiguravanje ravnopravnosti u ostvarivanju prava na zapošljavanje, školovanje, socijalnu i zdravstvenu zaštitu.\nKroz mehanizam koordinacije procesa evropskih integracija u BiH intezivno raditi na usklađivanju domaćeg zakonodavstva sa pravnom stečevinom EU u cilju ispunjavanja potrebnih uvjeta za pristupanje BiH EU, kroz izradu akcionog plana za ispunjavanje prioriteta iz preporuka Mišljenja Evropske komisije. U procesu napretka BiH ka članstvu u EU postepeno stvoriti uslove da institucije BiH preuzmu puni suverenitet i da se završi mandat OHR-a u BiH.\nDogovoriti i provesti novi set socioekonomskih reformi kao nastavak prethodne Reformske agende, koji će biti u skladu sa Programom ekonomskih reformi BiH. Ubrzati izgradnju transportne, energetske i digitalne infrastrukture od strateškog interesa za BiH i regiju.\nIntezivno provoditi mjere koje će osigurati održivi povratak prognanih i raseljenih osoba.\nUnaprijediti institucionalni i zakonodavni okvir te provedbene kapacitete kako bi se ojačala prevencija i borba protiv korupcije, organizovanog kriminala, uključujući pranje novca i terorizam.\nPozivamo Parlamentarnu skupštinu BiH na formiranje Komisije za imenovanje Savjeta ministara BiH te ostalih radnih tijela u skladu sa Ustavom i poslovnikom.\nU slučaju neimenovanja Savjeta ministara BiH u roku od 30 dana od potpisivanja, ovaj Sporazum ne vrijedi.\nHrvatska: Muškarac kuvao kafu, pa se zapalio\nracic 5 Avgusta, 2019 at 9:46 pm\nE ‘alal im pita krompirusa …\nI za ovo oni primaju platu …\nSta su konkretno oni to potpisali ?\nNista, samo prazne fraze i uopstene stavove,\nkao kad misica u kupacem kostimu kaze “Boricu se za mir u svijetu”.\nE moj narode blesavi samo glasaj za ove dilbere i dalje …


Kajakaški savez Srbije i OTP banka ozvaničili saradnju\nSrpski kajakaški tim izborio je 10 viza za Olimpijske igre u Rio de Žaneiru, što kajakaški tim Srbije čini najbrojnijim u srpskoj olimpijskoj misiji u pojedinačnim sportovima. Osim toga, još dvoje srpskih kajakaških reprezentativaca ima šansu da obezbedi mesto na ovogodišnjim Olimpijskim igrama. Prvi put u istoriji srpskog kajaka, postoji šansa da se na Paraolimpijske igre plasira i srpski predstavnik.\nNaporan rad, trud i odlične rezultate na svetskom nivou srpskih kajakaša prva je prepoznala OTP banka.\n"Veoma sam ponosan što je OTP banka prva potpisala ugovor sa savezom čiji takmičari su već nekoliko godina u samom svetskom vrhu, čiji su reprezentativci na svakom takmičenju kandidati za osvajanje medalja. Mi kao lider u regionu sigurni smo da ćemo, kako kaže naš slogan, nastaviti 'Napred zajedno u istom ritmu!' i verujemo da ćemo Kajakaškom savezu i našim trofejnim kajakašima pomoći da što duže ostanu u samom vrhu", naglasio je na potpisivanju ugovora Ivan Radojčić zamenik predsednika IO OTP banke Srbija i direktor Poslovnog sektora.\nOTP banka Srbija, kao deo OTP grupe koja je odlučujući akter na bankarskom tržištu centralne i jugoistočne Evrope, svojim društveno-angažovanim poslovanjem idealan je partner Kajakaškom savezu Srbije.\n"Drago mi je što je OTP banka sa kojom danas potpisujemo ugovor prepoznala vrednost Kajakaškog saveza Srbije. Ono što ovaj ugovor čini još značajnijim jeste i činjenica da ga potpisujemo na početku olimpijske godine. Naši momci i devojke sada su kandidati za osvajanje medalja na velikim takmičenjima, a naš partner OTP banka je deo grupe koja je lider u regionu, i zajedno ćemo da učvrstimo visoke pozicije na kojima se nalazimo. Siguran sam da je ovo početak dugoročne i uspešne saradnje i da ćemo na kraju godine moći ponovo da kažemo da je bila najbolja do sada.", rekao je predsednik Kajakaškog saveza Srbije, Mirko Nišović.\nNa potpisivanju ugovora, kajakaški reprezentativci Srbije, koji su u poslovnici OTP banke u Bulevaru Kralja Aleksandra 58 u Beogradu radili sa klijentima OTP banke na šalterima, potpisali su majicu tima koju su donirali Humanitarnoj fondaciji Novi Beograd.\nMajica će se naći u odeljku humanitarne aukcije sajta fondacije www.budihuman.rs čijom će se prodajom pomoći deci, korisnicima fondacije, kojima je pomoć najpotrebnija.


MIŠLJENJA Bez kompromisa moguće destabiliziranje regiona\nPredsjednik Kosova istakao kako je potrebno okončanje vjekovnog neprijateljstva i da je sada potvrđeno da će im SAD pomoći u tome\nHašim Tači (Hashim Thachi), predsjednik Kosova izjavio da će, ako ove godine ne bude postignut sporazum Kosova i Srbije, doći do rizične faze odnosa, prenosi B92.\nKako je rekao, ti odnosi mogu da destabiliziraju cijeli region.\n- Poslednjih 12 mjeseci odnosi između Kosova i Srbije su pogoršani. Nemam nikakvu sumnju da ćemo, ako ove godine ne postignemo pravno obavezujući sporazum između Kosova i Srbije, ući u rizičnu zonu ovih odnosa koji mogu da destabiliziraju cijeli region - rekao je Tači na konferenciji "Glas naroda oko velikog finala između Kosova i Srbije", prenose agencije.\nOn je naveo da su iskustva iz posljednjih godinu dana "samo ojačala" njegovo "uvjerenje da je došlo vrijeme da se historijski sporazum između dvije države postigne".\nTači je kazao da je i Kosovu i Srbiji potrebno okončanje vjekovnog neprijateljstva i da je sada potvrđeno da će im SAD pomoći u tome.\n- Izričito priznanje između dvije države, ključ je koji otvara vrata ovom sporazumu i okončava vjekovno neprijateljstvo. I upravo ovih dana, u pismima predsjednika SAD, Donalda Trampa (Trump) i državnog sekretara Majka Pompea (Mike), upućenim kosovskom rukovodstvu, dobili smo najjasnije i najsnažnije moguće garancije od SAD da historijski sporazum između Kosova i Srbije podrazumijeva recipročno priznavanje - kazao je Tači.\nNa konferenciji na kojoj je Tači govorio, predstavljeno je istraživanje javnog mnijenja o konačnoj fazi dijaloga, prema kojem bi korekciju granice između Kosova i Srbije u zamjenu za globalno priznanje Kosova i članstvo u UN podržalo 30 posto građana Kosova.\nPrema tom istraživanju, 62 posto ispitanih građana Kosova podržava nastavak dijaloga o normalizaciji odnosa Kosova i Srbije.\nTači zatražio ukidanje tarifa BiH i Srbiji


Rudnik uglja pozitivno posluje i vraća stare dugove\nNaslovnica NAJNOVIJE Privreda Rudnik uglja pozitivno posluje i vraća stare dugove\nPljevlja – Tačan poslovni saldo znaće se tek nakon što se svedu godišnji bilansi, ali je sigurno da će najaveća pljevaljska kompanija prošlu poslovnu godinu završiti bez gubitaka.\nIako je sredinom godine bilježio višemilionske gubitke pljevaljski Rudnik uglja prošlu poslovnu godinu završio je sa pozitivnim finansijskim rezultatom, kazao je “Vijestima” predsjednik Odbora direktora Zoran Gospić.\nTačan poslovni saldo znaće se tek nakon što se svedu godišnji bilansi, ali je sigurno, tvrdi Gospić da će najaveća pljevaljska kompanija prošlu poslovnu godinu završiti bez gubitaka.\nPrema njegovim riječima Rudnik je prošle godine u vrijeme velike ekonomske krize uspio da posluje pozitivno zahvaljujući povećanju produktivnosti, racionalnom gazdovanju, kao i dobroj pogonskoj spremnosti Termoelektrane Pljevlja ključnog Rudnikovog kupca.\nRudnik je u prvih šest mjeseci prošle godine poslovao sa gubitkom od oko 4,4 miliona eura, što je posljedica, kako tvrde, dužeg remonta Termoelektrane i njenog rada u aprilu snagom od pedeset odsto. U tom periodu umanjen je prihod Rudnika za oko pet miliona.\n„U godini ekonomske krize koja je obilježila i 2013, možemo reći da je i za nas ovo bila godina stabilizacije i štednje, godina transparentnosti, kontrole i nadzora nad tehnološkim procesima i procedurama. Sa našim ključnim partnerom EPCG imali smo dobru saradnju i tu saradnju ćemo svakako dalje unapređivati. Cilj nam je moderna kompanija, koja će biti oslonac termoenergetskog sektora i snažan zamajac izgradnje drugog bloka TE Pljevlja”, rekao je Gospić.\nPredsjednik Odbora direktora ističe da je u posljednje dvije godine Rudnik platio državi oko 32 miliona eura za poreze. Rudnik je uspio da prepolovi svoja dugovanja prema državi po osnovu poreza iz prethodnih godina, koji su u jednom periodu iznosili i trideset miliona eura. Trenutno se po tom osnovu državi duguje još oko petnaestak miliona eura a najveća pljevaljska kompanija će nastaviti u ovoj godini kao i u prethodnoj da uz redovne mjesečne obaveze, vraća državi i dio zaostalog duga.\nGlavni dug prema državi, kako ističu u toj rudarskoj kompaniji nastao je u periodu 2009. kada je Termoelektrana Pljevlja sedam mjeseci bila van pogona zbog kapitalnog remonta. To je Rudniku značajno smanjilo prihode, s obzirom da oko 95 odsto proizvodnje uglja isporučujemo TE. Uz to Rudnik je u posljednjih šest godina investirao oko 100 miliona eura za izmještanje rijeke Ćehotine, eksproprijaciju četiri naselja i nabavku rudarske mehanizacije i opreme a deset miliona je investirao u otpremnine zaposlenih. Većinom su sredstva za te namjene obezbjeđivana iz sopstvenih izvora.\nVraćeno tri miliona eura duga za koncesije\nGospić ističe da je nakon višegodišnjeg zaostajanja u prošloj godini Rudnik izmirio oko tri miliona eura duga Opštini Pljevlja po osnovu koncesionih naknada.\n„Osim profitabilnog poslovanja, rudarska djelatnost zahtijeva poseban senzibilitet i društveno odgovorno ponašanje prema sredini u kojoj egzistiramo, ali i prema zaposlenim“, rekao je Gospić.\nOn sa optimizmom očekuje 2014. godinu i smatra da će Rudnik uglja biti dio rješenja, a ne problema, za drugi blok TE Pljevlja bez obzira ko će biti investitor.\nGospić kaže da je blagovremeni otkup zemljišta i objekata u zoni izvođenja rudarskih radova, jedan od preduslova za ostvarenje energetskog bilansa, što će značano poboljšati i zakonska regulativa, s obzirom da se pripremaju izmjene zakona o eksproprijaciji. On je naveo da prema istraživanjima na prostoru opštine Pljevlja ima oko 200 miliona tona uglja, a da oni godišnje proizvede oko milion i po tona.\nUgalj za TE ne može biti jeftiniji\nGospić je rekao da će Rudnik u ovoj godini sa Elektroprivredom potpisati ugovor o cijeni po kojoj će pljevaljska kompanija isporučivati ugalj TE Pljevlja. On je kazao da cijena uglja ne može biti manja od sadašnje, jer su uslovi rudarenja u pljevaljskom kopu znatno nepovoljniji nego u drugim rudnicima.\n„Ugalj u Pljevljima se eksploatiše sa dubine od preko 150 metara, što su sa stanovišta struke vrlo složeni prirodni uslovi za eksploataciju. Zbog toga su sam ugalj i eksploatacija relativno skupi, jer se zahtijeva i sveobuhvatna primjena rudarske struke i nauke. Imamo i složenu hidrogeologiju, prisutna su klizišta, ali i kombinovani sistem eksploatacije koji podrazumijeva bušenje, miniranje, utovar, transport, drobljenje i prevoz komercijalnim kamionima do TE Pljevlja“, rekao je Gospić“.\nOn je napomenuo da se cijena uglja za Termoelektranu Pljevlja nije mijenjala posljednjih osam godina, a da su cijene goriva struje u tom periodu značajno rasle.


Prema podacima Svetske zdravstvene organizacije u Srbiji samo 32 odsto roditelja dece do tri godine koristi auto-sedišta, dok čak 90 odsto njih to čini nepravilno.\nU okviru akcije Bezbednost nikada nije na odmoru, kompanija Keprom je danas u GAK Narodni front trima porodiljama poklonila auto-sedište iz grupe 0+. Mamama prvorotkama, koje su se porodile juče u GAK Narodni front, sedišta je uručio Dušan Borković, dvostruki prvak Evrope u automobilizmu i promoter i zaštitno lice kampanje.\nPrema podacima Svetske zdravstvene organizacije u Srbiji samo 32 odsto roditelja dece do tri godine koristi auto-sedišta, dok čak 90 odsto njih to čini nepravilno. Takođe, poslednjih 10 godina u Srbiji je u saobraćaju više dece teško povređeno dok su bili putnici u automobilima nego dok su bili pešaci.\nTo su samo neki od razloga zbog čega je kompanija Keprom prošle godine pokrenula kampanju Bezbednost nikada nije na odmoru i koja ima za cilj da edukuje roditelje o važnosti sigurne vožnje i upotrebi auto-sedišta, kako bi se zaštitili najmlađi kao putnici u automobilu.\nTagovi :auto sedište, donacija, GAK "Narodni front", Keprom, porodilje


Komšić se odazvati pozivu na saslušanje oko afere ikona\nTanjug 6. januara 2021. 17:24\nSARAJEVO – Hrvatski član Predsedništva BiH Željko Komšić izjavio je danaS da će se odazvati pozivu na saslusanje koje je Tužilaštvo BiH najavilo da će u vezi sa navodnom „aferom Ikona“, koju je srpski član i predsedavajući Predsedništva Milorad Dodik poklonio šefu ruske diplomatije Sergeju Lavrovu prilikom njegove nedavne posete Republici Srpskoj i Sarajevu.\nTužilaštvo je najavilo da će u vezi sa ovim slučajem saslušati svu trojicu članova Predsedništva BiH, ali i druge koji su učestvovali u orgaizaciji posete Lavrova.\nS druge strane, bošnjački član Šefik Džaferović kaže da ne vidi svrhu da Komšića i njega saslušava Tužilaštvo, ali će se ipak odazvati pozivu.\n„Predsedništvo Bosne i Hercegovine kao institucija, ni ja kao član Predsedništva, nemamo nikakve veze sa dodelom sporne ikone ministru inostranih poslova Ruske Federacije Sergeju Lavrovu. O tome nije raspravljano u Predsedništvu, niti je donesena bilo kakva odluka. Dakle, nisam na bilo koji način bio uključen ili upoznat s tim kakav će poklon Dodik predati Lavrovu“, naveo je Džaferović, preneo je sarajevski portal Klix.\nOn kaže da podržava nastojanje da se utvrde sve činjenice u vezi sa spornom ikonom i njenim poreklom.\n„Ne vidim svrhu u tome da se druga dva člana Predsedništva BiH pozivaju u Tužilaštvo i na taj način bespotrebno uvlače u celi slučaj. Međutim, poštujući obaveze koje kao građanin Bosne i Hercegovine imam po zakonu, odazvat ću se pozivu Tužilaštva“, poručio je Džaferović.\nTužilaštvo BiH je formiralo predmet o ovom slučaju na osovu informacije ministarke spoljnih poslova u Savetu ministara BiH Bisere Turković.\nTurkovićeva je informaciju Tužilaštvu uputila na osnovu note dobijene od ukrainske Ambasade u Sarajevu, koja, međutim, nije priložena uz podnesak.\nIkona je vraćena iz Moskve i nalazi se u sefu Dodikovog kabineta u Predednistvu BiH.\nDodik je juče juče optužio federalne medije da su izmislili tzv. „aferu Ikona“ da bi, kako je rekao, prikrili diplomatski skandal koji su napravili Džaferović i Komšić bokotujući susret sa Lavrovim.\nOn je novinarima rekao i da Ukrajina nije zvanično tražia razjašnjenje ovog slučaja, kao i da je u pitanju porodična ikona, koja će biti vraćena vlasnicima.\nČović: Poništiti ili ponoviti izbore u Mostaru


REKOM: Identifikovati posmrtne ostatke 4.000 ljudi i otkriti sudbinu 6.000 nestalih | Istinomer vesti\nPrikupljanje potpisa za REKOM / Foto: FoNet, Filip Stevanović\nKoalicija REKOM saopštila je da je u ratovima na prostoru bivše Jugoslavije nestalo oko 10.000 ljudi i pozvala vlasti u balkanskim državama da bez odlaganja identifikuju više od 4.000 ekshumiranih posmrtnih ostataka i otkriju lokacije grobišta preostalih 6.000 osoba čije su sudbine još uvek nepoznate.\nKako se navodi, prema podacima Koalicije, najveći broj ljudi, oko 7.000, nestao je u ratovima u Bosni i Hercegovini i to 5.335 vojnika Armije BiH, Hrvatskog vijeća obrane i civila Srba i Muslimana, oko 1.655 vojnika Vojske Republike Srpske i srpskih civila. U saopštenju se dodaje da je u Hrvatskoj još uvek nepoznata sudbina oko 1.600 osoba vojnika Hrvatske vojske, vojske hrvatskih Srba, i civila, Hrvata i Srba, državljana Hrvatske. Državljana Srbije i Crne Gore, koji su nestali u ratovima od 1991. do 1995. ima još 97 i to dva vojnika mlađa od 18 godina, 47 pripadnika oružanih snaga SRJ, od 31 do 50 godina, 30 od 19 do 30 godina i 18 starijih od 51 godine. Kada je reč o oružanom sukobu na Kosovu, ima još 1.891 nestala osoba, s tim da su posmrtni ostaci 400 osoba ekshumirani širom Kosova, ali još nisu identifikovani, zbog pogrešnih identifikacija odmah posle rata i nevoljnosti porodica koje su sahranile svoje žrtve da ponovo daju krv, navodi se u saopštenju. Među nestalima, 1.121 osoba je albanske nacionalnosti, 451 srpske/crnogorske nacionalnosti i 119 romske ili bošnjačke nacionalnosti. “Zabrinjavajući podatak je da je 15 nestalih Albanaca, troje Srba i četvoro Roma mlađe od 15 godina”, navodi se u saopštenju.\nInače, u maju je ponovo pokrenet proces prikupljanja potpisa podrške osnivanju REKOM-a, jer su inicijatori, kako je istaknuto, “shvatili da više ne postoji nikakvo razumevanje za suočavanje s prošlošću, i da se ovo pitanje, koje je vrlo važno za budućnost regiona, stavlja pod tepih“. Nataša Kandić, u ime osnivača inicijative, izjavila je da su lideri zemalja sa prostora bivše Jugoslavije odustali od suočavanja sa prošlošću, dok EU, s druge strane, “još uvek nema razrađenu podršku tranzicionoj pravdi”.\nLondon i Brisel i nakon pregovora veoma udaljeniPoverenik: Izmene Zakona o BIA suprotne Ustavu i zakonima


Kako bismo doprineli rešavanju ovog problema, ASTRA je, sa svojim saradnicima koji rade u oblasti identifikacije, pružanja pomoći i pravnog zastupanja žrtava, razgovarala sa 137 mladih ljudi u riziku od radne eksploatacije i 81 žrtvom. Tako je osmišljen program koji ima za cilj da: a) razvije politike i alate koje će državi pomoći na polju prevencije i suzbijanja radne eksploatacije; b) mladim ženama i muškarcima pruži znanje i bolje razumevanje pojmova dostojanstvenog rada, radnih prava i radne eksploatacije.\n– Tri grupe studenata će, uz mentorsku podršku, sprovesti istraživanje pravnih i institucionalnih praznina u oblasti rada i zapošljavanja, kao i istraživanje o potrebama mladih ljudi kada se govori o radnim migracijama.\n– Državni organi, OCD i studenti će kroz zajedničke diskusije, okrugle stolove i sastanke, u participativnom procesu, razviti Okvirni protokol o međusobnoj saradnji državnih službi radi suzbijanja eksploatacije mladih.\n– Na osnovu inputa dobijenih od studenata koji učestvuju u projektu, biće osmišljena sveobuhvatna kampanja, a u okviru nje će se izraditi i veb portal i mobilna aplokacija za prevenciju eksploatacije mladih.\n– Prošireno znanje najmanje 100 osoba koje kreiraju ili sprovode politike u Srbiji o praktičnim nedostacima sistema i njihova osposobljenost da donose efektivna rešenja koja odgovaraju na potrebe mladih. Unapređen okvir zasnovan na ljudskim pravima koji će postaviti pozitivne preduslove za obezbeđivanje kvalitetnijih usluga donosi korist i kreatorima politika i mladim ljudima.\n– Sačinjen Okvirni protokol o međusobnoj saradnji državnih službi radi suzbijanja eksploatacije mladih. Okvirni protokol će predložiti zajednički odgovor, kroz inovativni pristup zasnovan na ljudskim pravima i potrebama mladih, radi prevencije i snkcionisanja radne eksploatacije.\n– 70 studenata obučeno da učestvuje u istraživanjima i javnom zagovaranju rešenja u praksi, i na taj način da argumentovano pozivaju na odgovornost donosioce politika.\n– Putem kampanje, 30,000 mladih upoznato sa problemom radne eksploatacije, a 20,000 mladih u riziku osnaženo da zaštite svoja radna i ljudska prava.


Migracija procenu skeniranja: Rešenje "sandbox" - SharePoint\nMigracija procenu skeniranja: Rešenje "sandbox"\nSaznajte kako da smanjivanju problemi sa rešenja u sandbox okruženju tokom migracije.\nVažno : SharePoint Online ne podržava rešenja u sandbox okruženju.\nSharePoint Online ne podržava rešenja u sandbox okruženju. Kao rezultat, sve funkcionalnosti koje koristi u "sandbox" u trenutnom okruženju će morati da se zamene podržani tehnologijom. Posetite lokaciju Office projektante centra obrazaca i prakse informacija za izgradnju prilagođavanja.\nSledeća tabela opisuje kolone u izveštaju SandboxSolution detail.csv .\nIme rešenja u sandbox okruženju\nURL adresa aplikacije Veb hostinga rešenja u sandbox okruženju\nID rešenja u sandbox okruženju\n"Sandbox" rešenje hash vrednost\nVrednost TRUE ako rešenje sadrži sklopove; u suprotnom netačno\n"Sandbox" rešenje status, koji je moguće aktivirati, deaktiviran ili onemogućena\n"Sandbox" rešenje tipa, koji možda „prilagođeni kôd”, „Predložak lokacije” ili „Dizajn paket”\nIdentitet korisnika koji je kreirao rešenje\nDatum kreiranja rešenje\nIdentitet korisnika koji je poslednji izmenio rešenje\nDatum poslednje izmene rešenje


Makron: Oprez s proširenjem EU pre sprovođenja reformi zemalja-kandidata i same EU - Izazov\nNovi magazin 17. maja 2018. 13:09\nFrancuski predsednik Emanuel Makron je danas u Sofiji ponovo pozvao na oprez prema daljem širenju članstva Evropske unije, rekavši da prethodno zemlje-kandidati treba da sprovedu reforme i da treba da dođe do boljeg funkcionisanja same Unije.\nMakron po dolasku na samit EU i Zapadnog Balkana rekao da „s puno opreza i obzira treba gledati na svako novo proširenje“, mada je dodao da se zalaže da se Zapadni Balkan „usidri u Evropu“.\n„Pregovori koje se vode, treba nastaviti, treba pomoći zemljama koje sprovode reforme i napreduju prema Evropi, to je i moj strateški izbor. Ali nisam za to pre no što imamo sva potrebne garancije, i pre reformi koje bi omogućile produbljenje i bolje funkcionisanje EU“, ukazao je predsednik Francuske.\nMakron je rekao da je proteklih 15 godina, od evro-balkanskog samita u Solunu, kada je prvi put spomenuta evropska perspektiva Zapadnog Balkana, „pokazalo da je pogrešan put bilo stalno misliti na proširenje“.\n„Nećemo učiniti uslugu ni zemljama koji su kandidati za ulazak, ni sebi samima s tim mehanizom koji na neki način nema pravila i koji stalno ide prema daljem proširenju“, rekao je Makron.On je rekao da se zalaže da Zapadni Balkan ima pojačani strateški dijalog i perspektivu „ali bez popuštanja i bez licemerja“.